
Bismillahirrahmanirraheem 

Shuru Allah ka naam le kar jo bada meharbaan aur nihayat raham wala hai. 


NIKAH KI FAZILAT 

NIKAH INSAAN MEIN SHARM WA HAYA PAIDA KARTA HAI 
NIKAH AADMI KO BADKAARI SE BACHATA HAI 

Hazrat Abdullah Razi Alla h u Anhu kehte hai Rasool Allah Sallallahu Alailhi Wa 
Sallam ne hum se farmaya "Ae jawan loog! turn mein se jo istata’at rakkhey wo 
nikah kare is liye k nikah aankho mein sharam paida kar deta hai aur sharam-gaah 
ko (zina se) bachata hai aur jo shaks kharch ki taakat na rakkhey wo roozey 
rakkhey kyunki rooza uski khawahishaat e nafs khatam kar dega". (Sahih Muslim 
Kitabun Nikah) 


NIKAH JINSI AALOODGI AUR SHAITAANI KHAYALAAT WA AF'AAL SE MEHFOOZ 
RAKHTA HAI 

Hazat Jabir Razi Allahu Anhu kehte hai k mene Nabi E Akram Sallallahu Alailhi Wa 
Sallam ko farmate hue suna hai k jab kisi aadmi ko koi aurat khoobsurat lage aur 
uske dil mein uski muhabbat aye to use apni beewi k paas jaana chahiye aur us'se 
sohbat karni chahiye aesa karne se aadmi k dil se us aurat ka khayaal jata rahega. 
(Sahih Muslim Kitabun Nikah) 

Hazrat Jabir Razi Allahu Anhu se riwayat hai k Rasool Allah Sallallahu Alailhi Wa 
Sallam ne farmaya "Jab aurat (be pardah) saamne aati hai to shaitaan ki soorat 
mein aati hai, lihaza jab turn mein se koi aurat ko dekhe aur wo use acchi lage to 

use chahiye k apni beewi k paas aye kyunki uski beewi k paas bhi wahi cheez hai 
jo us aurat k paas hai". (Sahih Sunan Tirmizi Hadees no. 925) 


NIKAH BAAHAMI MUHABBAT KA MAUSAR TAREEN ZARIYA HAI 

Hazrat Abdullah bin Abbas Razi Allahu Anhu kehte hai k Rasool Allah Sallallahu 
Alailhi Wa Sallam ne farmaya "Humne muhabbat karne walo k liye nikah se 
zayada koi cheez mausar nahi dekhi". (Sahih Sunan Ibne Maja Hadees no. 1498) 


NIKAH INSAAN K LIYE IBADAT, RAAHAT WA SUKOON HAI 

Hazrat Anas Razi Allahu Anhu kehte hai Rasool Allah Sallallahu Alailhi Wa Sallam 
ne farmaya "(Mere dil mein) aurato aur khushbu ki muhabbat daali gayi hai aur 
meri aankh ki thandak namaz hai". (Sahih Sunan Nasayi Hadees no. 3681) 


NIKAH SE DEEN MUKAMMAL HO JATA HAI 

Hazrat Anas Razi Allahu Anhu kehte hai Rasool Allah Sallallahu Alailhi Wa Sallam 
ne farmaya "Jab koi shaks nikah kar leta hai to apna aadha deen mukammal kar 
leta hai lihaza use chahiye k baaqi aadhey deen k muamaley mein Allah se darta 
rahey". (Behaqui, Mishkatul Masabeeh Kitabun Nikah) 


JO SHAKS GUNAH SE BACHNE K LIYE NIKAH KA IRADAH KARE, ALLAH TA'ALA 
USKI ZAROOR MADAD FARMATA HAI 

Hazat Abu Hurairah Razi Allahu Anhu se riwayat hai k Rasool Allah Sallallahu 
Alailhi Wa Sallam ne farmaya "Teen aadmiyo ki madad karna Allah ta'ala k zimmey 
hai: 

1. Wo gulam jo aazaadi hasil karne k liye apne malik se mua'hida karna chahey 

2 . Buraayi se bachne ki niyat se nikah karne wala 

3 . Allah ki raah mein jihad karne wala". (Sahih Sunan Nasayi Hadees no. 3017) 


NIKAH NASAL INSAANI KI BAQA KA ZARIYA HAI 

QAYAMAT K ROOZ RASOOL E AKRAM SALLALLAHU ALAI HI WA SALLAM APNI 
UMMAT KI KASRAT PAR FAKHR FARMAYENGE 

Hazat Maaqil bin Yasaar Razi Allahu Anhu kehte hai ek aadmi Nabi E Akram 
Sallallahu Alailhi Wa Sallam ki khidmat mein hazir hua aur arz kiya "Ek khoobsurat 
aur acche hasb o nisaab wali aurat hai lekin uske han aulaad nahi hoti kya us'se 
nikah karu" Aap Sallallahu Alailhi Wa Sallam ne farmaya "Na karo" phir wo doosri 
martaba hazir hua Aap Sallallahu Alailhi Wa Sallam ne phir use mana farma diya 
phir wo teesri martaba (ijazat lene) hazir hua to Aap Sallallahu Alailhi Wa Sallam 
ne irshad farmaya "Muhabbat karne wali aur zayada bacche paida karne wali 
aurat se nikah karo kyunki mein apni ummat ko turn loogo (yaani musalmaano) ki 
wajah se badhaana chahta hu". (Sahih Sunan Abu Dawood Hadees no. 1705) 

Hazrat Anas Razi Allahu Anhu se riwayat hai k Nabi E Akram Sallallahu Alailhi Wa 
Sallam ne farmaya "Muhabbat karne wali aur zayda bacche jan'ne (paida) wali 
aurat se nikah karo kyunki mein qayamat k rooz doosre anbiya Alaihis Salaam k 
muqabiley mein tumhari wajah se apni ummat ki kasrat chahta hu". (Tabraani, 
Aadaab Zifaf Safa no. 89) 

NIKAH KI AHMIYAT 

NIKAH NA KARNE WALA NIKAH KI SUNNAT K AJR WA SAWAAB SE MEHROOM 
REHTA HAI 

Hazrat Anas Razi Alla hu Anhu se riwayat hai k Nabi E Akram Sallallahu Alaihi Wa 
Sallam k chand Sahaba Razi Allahu Anhum ne azwaaj e Mutahharaat Razi Allah u 
Anha se Nabi E Akram ki khufya ibadat ka haal pucha (puchne k baad) unme se ek 
ne kaha "Mein aurato se nikah nahi karunga" kisi ne kaha "mein goosht nahi 
khaunga" kisi ne kaha "mein bistar par nahi sounga" (Nabi E Akram ko maloom 
hua to) Aap ne Allah ta’ala ki hamd o sana ki aur farmaya "Un loogo ko kya hua 
jinhone aesi aur aesi baatey kahi jabke mein (raat ko) nawafil padhta hu aur soota 
bhi hu (nafli) rooza rakhta hu tark bhi karta hu aur aurato se nikah bhi karta hu 
pas jo shaks mere tareeqey se muh moodega wo mujhse nahi". (Sahih Muslim 
Kitabun Nikah) 


NIKAH NA KARNE WALE SE MUASHAREY MEIN ZABARDAST FITNA WA FASAAD 
BARPA HOGA 

Hazrat Abu Hurairah Razi Allahu Anhu kehte hai Rasool Allah Sallallahu Alaihi Wa 
Sallam ne farmaya "Jab aese shaks tumhare paas nikah ka paigaam bhejey jiske 
deen aur akhlaaq se turn mutma'in ho to (us'se apni beeti) ka nikah kardo, agar 
aesa nahi karoge to zameen mein fitna aur zabardast fasaad barpa hoga". (Sahih 
Sunan Tirmizi Hadees no. 865) 

NIKAH NA KARNE SE BADDKAARI MEIN PADNE KA KHADSHA HAI 

Hazrat Abdullah bin Abbas Razi Allahu Anhu kehte hai k Rasool Allah Sallallahu 
Alailhi Wa Sallam ne farmaya "Humne muhabbat karne walo k liye nikah se 
zayada koi cheez mausar nahi dekhi". (Sahih Sunan Ibne Maja Hadees no. 1498) 

NIKAH K BAGAIR DEEN NA'MUKAMMAL REHTA HAI 

Hazrat Anas Razi Alla hu Anhu kehte hai Rasool Allah Sallallahu Alailhi Wa Sallam 
ne farmaya "Jab koi shaks nikah kar leta hai to apna aadha deen mukammal kar 
leta hai lihaza use chahiye k baaqi aadhey deen k muamaley mein Allah se darta 
rahey". (Behaqui, Mishkatul Masabeeh Kitabun Nikah) 


NIKAH KI IQSAAM 

NIKAH KI MANDARJA ZAIL IQSAAM HAI: 1. NIKAH E MASNOON, 2. NIKAH E 
SHIGAAR, 3. NIKAH E HALALA, 4. NIKAH E MUTA'A 


1. NIKAH E MASNOON 

WALI KI SARPARASTI MEIN UMAR BHAR RIFAQAT NIBHAANE KI NIYAT SE KIYA 
GAYA NIKAH MASNOON KEHLAATA HAI, JO K JAYEZ HAI 


APNE SHOHAR K ALAWA DOOSRE MARDO SE IKHTALAAT KI TAMAAM QISMEY 
HARAAM HAI 


AURAT K UYE BAIK WAQT EK SE ZAYED MARDO SE NIKAH KARNE KA TAREEQA 
ISLAAM NE HARAAM QARAAR DIYA HAI 


Hazrat Ayesha Razi Allahu Anha se riwayat hai k zamana e jahiliyat mein chaar 
tarah se nikah kiye jaate they, pehla tareeqa yahi hai jis tareeqey se aaj bhi loog 
karte hai ek mard, doosre mard (wali) ki taraf uski baiti ya rishtedaar aurat k liye 

nikah ka paigaam bhejta, wo (wali) mehar muqarrar karta aur (apni baiti ya apni 
rishtedaar aurat se) nikah kar deta, doosra tareeqa ye tha k aurat jab haiz se paak 
ho jati to shohar use kehta k fala (khoobsurat, bahadur aur khandani) mard ko 
bula kar us’se zina karo, uske baad jab tak hamal ka pata na chal jata aurat ka 
shohar us’se alag rehta hamal wazey ho jane k baad agar shohar chahta to khud 
bhi apni beewi se hambistari karta, ye is liye kiya jata k aali khandaan ki 
khoobsurat aulaad paida ho, is nikah ko nikah e istabza’a kaha jata hai, teesra 
tareeqa ye tha k dass (10) ki tadaad se kam aadmi mil kar ek hi aurat se badkaari 
karte, hamal k baad jab wo baccha janti (paida karti) to chand dino k baad wo 
aurat un sab mardo ko bula bhejti aur kisi ki majaal na thi k wo aane se inkaar 
kare jab wo saare mard ikatthey ho jaate to aurat unse kehti "jo kuch tumne kiya 
wo khoob jaante ho ab mene ye baccha jana (paida kiya) hai aur ae falah! ye 
tumhara baita hai" aurat jiska chahti naam le deti aur baccha (qanooni taur par) 
usi mard ka ho jata jiska aurat naam leti aur mard ki itni majaal na hoti k wo 
inkaar karde, nikah ka chootha tareeqa ye tha k ek aurat k paas bahut se aadmi 
aate jaate har ek us’se badkaari karta aur wo aurat kisi ko mana na karti ye 
tawaifey hoti jo (alamat k taur par) apne gharo mein jhandey laga deti jo chahta 
unke paas (badkaari k liye) ata jata, jab aesi aurat hamila ho jaati aur baccha jan 
leti to saare mard jo uske saath badkaari karte rahe they kisi qayafa shinaash 
(pehchaan karne wale) ko uske paas bhejte (wo apne ilm qayafa ki rooh se) jis 
mard ko us bacche ka baap batata baccha usi ka baita qaraar diya jata aur wo 
mard inkaar na kar sakta, jab Hazrat Muhammad Sallallahu Alaihi Wa Sallam deen 
e islam le kar aye to Aap Sallallahu Alaihi Wa Sallam ne jahiliyat k saare nikah 
haraam qaraar de diye sirf wahi nikah baaqi rakkha jo ab bhi rayej hai. (Sahih 
Bukhari Kitabun Nikah) 


2. NIKAH E SHIGAAR 

APNI BAITI YA BEHAN IS SHART PAR KISI K NIKAH MEIN DENA K USKE BADLEY 
MEIN WO BHI APNI BAITI YA BEHAN USKE NIKAH MEIN DEGA YA KISI KI BAITI 

KO IS SHART PAR APNI BEHAN BANANA K WO Bl USKI BAITI KO APNI BAHU 
BANAYEGA, YE NIKAH E SHIGAAR (WATA SATA) KEHLATA HAI AESA NIKAH 
KARNA MANA HAI 

Hazrat Adbullah bin Umar Razi Allahu Anhu se riwayat hai k Rasool Allah Sallallahu 
Alaihi Wa Sallam ne farmaya "Nikah e shigaar islam mein nahi". (Sahih Muslim 
Kitabun Nikah) 

Hazrat Adbullah bin Umar Razi Allahu Anhu se riwayat hai k Rasool Allah Sallallahu 
Alaihi Wa Sallam ne nikah e shigaar se mana farmaya hai aur shigaar ye hai k ek 
aadmi apni baiti doosre aadmi se is shart par biyah de k wo apni baiti us’se biyah 
de aur dono ka koi mehar muqarrar na ho. (Sahih Bukhari Kitabun Nikah) 


3. NIKAH EHALALA 


Halala aese aqad ko kehte hai jisme koi shaks mutallaqa salasa se mehaz talaaq ki 
niyat se hi nikah wa mubashirat karta hai takey wo aurat pehle shohar k liye halaal 
ho jaye, is garz se nikah karne wale ko "MUHALLAL" (halala karne wala) aur jiske 
liye aurat ko halaal kiya ja raha ho use "MUHAL'LALAH" (yaani pehla shohar) 
kehte hai 


HALALA KARNE WALA AUR KARWANE WALA DONO LAANATI HAI 

Hazrat Ibne Mas'ood Razi Allahu Anhu se riwayat hai k Rasool Allah Sallallahu 
Alaihi Wa Sallam ne halala karne wale aur jiske liye halala kiya jaye dono par 
laanat farmayi. (Sahih Sunan Tirmizi Hadees no. 894) 

Hazrat Uqba bin Aamir Razi Allahu Anhu se riwayat hai k Rasool Allah Sallallahu 
Alaihi Wa Sallam ne farmaya "Kya mein tumhey udhaar (kiraaye) k saand ki 

khabar ne du? Sahaba Razi Allahu Anhu ne arz kiya kyu nahi ae Allah k Rasool 
Sallallahu Alaihi Wa Sallam! to Aap Sallallahu Alaihi Wa Sallam ne farmaya wo 
halala karne wala hai, Allah ta’ala ne ha la la karne wale aur jiske liye halala kiya 
jaye dono par laanat farmayi hai". (Sahih ibne Maja Kitabun Nikah Hadees no. 
1572) 


4. NIKAH E MUTA'A 

TALAAQ DENE Kl NIYAT SE MUKHTASAR WAQT (KHAWAH CHAND GHANDE HO 
CHAND DIN HO YA CHAND HAFTE HO YA CHAND MAHEENE) K LIYE KISI AURAT 
SE MEHAR TEH KARKE NIKAH KARNA, NIKAH E MUTA'A KEHLATA HAI JO K 
HARAAM HAI 

Hazrat AN Razi Allah Anhu se riwayat hai k Nabi E Akram Sallallahu Alaihi Wa 
Sallam ne jang e khaibar k waqt muta'a aur gharailu gadho k goosht se mana 
farma diya. (Sahih Bukhari Kitabun Nikah) 

Hazrat Rabeeh bin Sabura Juhni Razi Allahu Anhu se riwayat hai k unke walid ne 
unse bayan kiya k wo Rasool Allah Sallallahu Alaihi Wa Sallam k saath they, Aap 
Sallallahu Alaihi Wa Sallam ne irshad farmaya "Ae loogo! mene tumhe aurato se 
muta'a karne ki ijazat di thi, lekin ab Allah ta'ala ne qayamat k din tak use haraam 
kar diya hai, lihaza agar us qism ki koi aurat kisi k paas ho to wo use chood de aur 
jo kuch tumne unhe diya hai wo unse wapas na lo". (Sahih Muslim Kitabun Nikah) 

Wazahat: Yaad rahe fateh makkah se pehle tak nikah e muta'a jayez tha jise fatah 
makka k moukey par Rasool Allah Sallallahu Alaihi Wa Sallam ne haraam qarar de 
diya ya baaz Sahaba E Kiraam Razi Allahu Anhu jinhey Rasool Allah Sallallahu 
Alaihi Wa Sallam k is hukm ka ilm na ho saka wo use jayez samajhte lekin Hazrat 
Umar Razi Allahu Anhu ne apne ahad e khilafat mein jab sakhti se is qanoon par 

amal karwaya to tamaam Sahaba E Kiraam Razi Allahu Anhum ko iski hurmat ka 
ilm ho gaya aur uske baad kisi ne use jayez nahi samjha. 

NIKAH QURAN MAJEED KI ROSHNI MEIN 

PAAK DAAMAN AURATO KA NIKAH PAAK DAAMAN MARDO SE AUR BADKAAR 
AURATO KA NIKAH BADKAAR MARDO SE KARNE KA HUKM HAI 

"Badkaar auratey badkaar mardo k liye hai aur badkaar mard badkaar aurato k 
liye hai". (Surah Noor Surah no. 24 Ayat no. 26) 


MUTALLAQA KHATOOM IDDAT K BAAD DOOSRA NIKAH KARLE AUR DOOSRE 
SHOHAR APNI APNI AAZAAD MARZI SE USE TALAAQ DE DE TO MUTALLAQA 
KHATOON IDDAT GUZAARNE K BAAD PEHLE SHOHAR SE NIKAH KARNA CHAHEY 
TO KAR SAKTI HAI 


"Jab turn apni aurato ko talaq de chuko aur wo apni iddat poori karle to phir unhe 
apne (pichle) khawind se nikah karne se na rooko jab wo maroof tareeqey se 
ba’ham munakihat par raazi ho tumhe naseehat ki jaati hai k aesi harkat hargiz na 
karna agar turn Allah aur rooz e aakhir par emaan rakhte ho, tumhare liye sha'ista 
aur pakeeza tareeqa yahi hai k us'se baaz raho Allah jaanta hai turn nahi jaante". 
(Surah Baqarah Surah no. 2 Ayat no. 232) 

Wazahat: Aayat mazkoora mein nikah k liye khitab aurato ko nahi kiya gaya balke 
wali ko kiya gaya hai jiska matlab ye hai k aurat (kuwari ho ya mutallaqa) khud 
nikah nahi kar sakti. 


AURATO KI VIRASAT ZABARDASTI HASIL KARNA MANA HAI 

SHOHAR Kl WAFAAT K BAAD BEEWI KO KISI DOOSRE MARD SE NIKAH KARNE SE 
ROOKNA MANA HAI 

AURAT Kl NA-PASANDEEDAH SHAKAL WA SURAT YA GUFTAGU YA AADAAT 
WAGAIRAH KO DEKH KAR FAURAN ALHAIDAGI KA FAISLA KARNE Kl BAJAYE 
HATTUL IMKAAN SABR WA TAHMIL AUR DARGUZAR SE KAAM LE KAR TALLUQ 
AZDAWAAJ NIBHAANE Kl KOSHISH KARNI CHAHIYE 


"Ae loogo! jo emaan wale ho! tumhare liye jayez nahi k zabardasti (beewi) aurato 
k waaris ban baitho (aur unhe doosra nikah na karne do) na hi ye jayez hai k unhe 
tang karke us mehar ka kuch hissa utha lene ki koshish karo jo turn unhe de chuke 
ho han agar wo kisi sareeh badchalni ki murtakib ho (to badchalni ki saza de sakte 
ho) unke saath bhale tareeqey se zindagi basar karo, agar wo tumhe na-pasand ho 
to ho sakta hai k ek cheez tumhe pasand na ho magar Allah ne usme bahut kuch 
balayi rakhdi hai". (Surah Nisa Surah no. 4 Ayat no. 19) 


KHANDAAN K NAZAM MEIN MARD SARBARAH AUR AURAT MA TAHAT, MARD 
HAKIM AUR AURAT MAHKOOM, MARD MUTA'A AUR AURAT MUTEE KA DARJA 
RAKHTI HAI 

MARD GHAR KA SARBARAH HONE Kl HAISIYAT SE APNE AHLE O AYAAL Kl 
TAMAAM ZAROORIYAAT ZINDAGI MEIN MUHAYYA KARNE KA ZIMMEDAAR HAI 

SHOHAR Kl ITA'AT GUZAARI AUR WAFA SHA'AARI, NAIK KHAWATEEN Kl SIFAAT 
HAI 

MARDO Kl ADAM MOOJODGI MEIN UNKE HUQOOQ Kl HIFAZAT KARNE MISAALI 
BEEWIYO Kl SIFAT HAI 

SARKASH AURATO KO RAAH E RAAST PAR LAANE K LIYE PEHLA QADAM UNHE 
SAMJHAANA BUJHAANA HAI, DOOSRA QADAM KHAWABGAAHO K ANDARAAN 
K BISTAR ALAG KAR DENA HAI AGAR PHIR BHI SHOHAR Kl BAAT NA MANEY TO 
AAKHIRI CHARAKAAR K TAUR PAR HALKI MAAR MAARNE Kl IJAZAT HAI 

AURAT SHOHAR Kl ITA'AT GUZAAR BAN JAYE TO PHIR UNPAR KISI QISM Kl 
ZIYADATI KARNA MANA HAI 

"Mard aurato pa qawaam hai is bina par k Allah ta'ala ne unme se ek ko doosre 
par fazilat di hai aur is bina par k mard apna maal kharch karte hai, pas jo saaleh 
auratey hai wo ita'at sha'aar hoti hai aur mardo ki adam moodogi mein ba-hifazat 
e ilahi mardo k huqooq ki hifazat karti hai aur jin aurato se tumhe sarkashi ka 
andesha ho unhe samjhao, khawabgaaho mein unke bistar alag kardo aur maaro, 
agar wo matee ho jaye to khamakha unpar dastdaraazi k liye bahaane talaash na 
karo yaqeen rakkho k Allah bada aur baalatar hai". (Surah Nisa Surah no. 4 Ayat 
no. 34) 


WALI MUHABBAT AUR RAGBAT K AETABAAR SE TAMAAM BEEWIYO K 
DARMIYAAN ADAL QAYIM KARNA MARD K BAS Kl BAAT NAHI ALBATTA DEGAR 
HUQOOQ K MUAMALEY MEIN TAMAAM BEEWIYO K DARMIYAAN ADAL QAYIM 
KARNA ZAOORI HAI 

"Beewiyo k darmiyaan poora poora adal karna (muhabbat k aetabaar se) 
tumharae bas mein nahi hai turn chaho bhi to us par qadir nahi ho sakte lihaza 
qanoon e ilahi ka taqaaza poora karne k liye ye kaafi hai k ek beewi ki taraf is 
tarah na jhuk jao k doosri ko darmiyaan mein latakta chood do (k na wo shohar 
wali ho na mutallaqa) agar turn apna tarz amal durust rakkho aur Allah se darte 
raho to Allah darguzar karne wala aur raham farmane wala hai". (Surah Nisa 
Surah no. 4 Ayat no. 129) 

Wazahat: Allah ta'ala se darte hue apni beewiyo k darmiyaan adal qayim karne ki 
poori koshish k bawajood gair iraadi taur par ya bashri taqaazo k ba'as kami baishi 
ko Allah ta'ala maaf farmayenge. 

SHOHAR Kl WAFAT K BAAD AURAT 4 MAAH 10 DIN TAK NA DOOSRA NIKAH KAR 
SAKTI HAI, NA ZAIB O ZEENAT KAR SAKTI HAI NA GHAR SE BAHAR RAATGUZAAR 
SAKTI HAI SHARI ISTALAAH MEIN ISE "IDDAT" KEHTE HAI 

"Aur turn mein se jo loog mar jaye unke piche agar unki beewiya zinda ho to wo 
apne aapko 4 maah 10 din rookey rakkhey phir jab unki iddat poori ho jaye to apni 
zaat k muamaley mein maaroof tareeqey se jo kare turn par uska koi gunah nahi 
Allah turn sab k aamaal se bakhabar hai". (Surah Baqarah Surah no. 2 Ayat no. 
234) 

Wazahat: Nikah k baad shohar ne beewi se sohbat ki ho ya na ki ho dono soorato 
mein iddat 4 maah 10 hai albatta hamila ki iddat wazey hamal hai, yaad rahe jis 
aurat se shohar ne sohbat ki ho use madkhoola aur jis’se abhi sohbat na ki ho use 
gair madkhoola kehte hai. 


MOMIN AURATO K NIKAH MUSHRIK MARDO K SAATH AUR MOMIN MARDO K 
NIKAH MUSHRIK AURATO K SAATH KARNE MANA HAI 

MOMIN LOONDI, AAZAAD MUSHRIK AURAT SE BEHTAR HAI 

MOMIN GULAAM, AAZAAD MUSHRIK MARD SE BEHTAR HAI 

"Turn mushrik aurato se hargiz nikah na karna jab tak wo emaan na le aye ek 
momin loondi mushrik aurat se behtar hai agarchey tumhe bahut pasand ho aur 
apni aurato k nikah mushrik mardo se kabhi na karna jab tak wo emaan na le aye 
ek momin gulaam, musrik mard se behtar hai agarchey wo tumhe bahut pasand 
ho ye loog tumhe aag ki taraf bulaate hai aur Allah ta’ala apne azan se tumko 
jannat aur magfirat ki taraf bulaata hai Allah ta’ala apne ahkaam wazey taur par 
loogo k saamne baya karta hai toqey hai k wo sabaq hasil karenge aur naseehat 
qubool karenge". (Surah Baqarah Surah no. 2 Ayat no. 221) 

DOOSRE Kl MANKOOHA (AURAT) SE NIKAH KARNA HARAAM HAI 

JANG MEIN HASH HONE WALI KAFIRO Kl MANKOOHA YA GAIR MANKOOHA 
AURATEY UNKE MALIK MUSALMANO K UYE NIKAH K BAGAIR HALAAL AUR 
JAYEZ HAI 

NIKAH KA MAQSAD ZINA, BADKAARI, AUR FAHAASHI KO KHATAM KARKE 
NAPAAK, SAAAF AUR SUTHRI ZINDAGI BASAR KARNA HAI 

"Aur wo auratey bhi turn par haraam hai jo kisi doosre k nikah mein ho magar wo 
jo tumhari milkiyat mein aa jaye Allah ta’ala ne ye ahkaam turn par farz kar diye 
hai jiski paabandi karna turn par lazim hai mazkoora aurato k alawa jitni bhi aurate 
hai unhe apne amwaal (yaani mehar) k zariye hasil karna tumhare liye halaal kar 
diya gaya hai ba-shart k nikah mein unko mehfooz kar, na ye k aazaad shahoot 
rani karne lago". (Surah Nisa Surah no. 4 Ayat no. 24) 

Wazahat: Mazkoora ayat mein Allah ta'ala ne loondiyo se bagair nikah ghar mein 
mankooha beewiyo ki tarah rakhne ki ijazat di hai, loondiyo k baare mein shariyat 
k degar ahkaam ye hai: 

1. Jang k ikhtataam par qaidi aurato ko sirf hakoomat hi sipahiyo mein taqseem 
karne ki muhaaz hai us'se pehle agar koi sipahi azkhud kisi qaidi aurat se sohbat 
karega to wo zina mein shumar hoga. 

2 . Qaidi hamila aurat se wazey hamal se pehle sohbat karna uske malik k liye bhi 
mana hai. 

3 . Qaidi aurat khawah kisi bhi mazhab se (alawa islam) ho us'se sohbat karna uske 
malik k liye bhi jayez nahi. 

4 . Loondi k malik k alawa doosre koi aadmi use haath nahi laga sakta. 

5. Loondi k malik se paida hone wali aulaad k huqooq wahi honge jo salbi aulaad k 
hote hai aulaad paida hone k baad loondi ko farookht nahi kiya ja sakta aur malik 
k marte hi loondi azkhud aazaad maani jayegi. 

6. Loondi ka malik apni loondi ko aulaad hone se pehle doosre k nikah mein de de 
to malik ka shahwaani talluq us se khatam ho jayega. 

7. Kisi aurat ko hukumat kisi mard ki milkiyat mein de de to phir hukumat us aurat 
ko wapas lene ki muhaaz nahi rehti bilkul usi tarah jis tarah wali aruat ka nikah 
karne k baad wapas lene ka haqdaar nahi rehta. 

8. Hukumat ki taraf se kisi aadmi ko jangi qaidi kafir k huqooq milkiyat ata karna 
wesa hi jayez qanooni amal hai jesa k nikah mein aejaab wa qubool k baad mard 
aurat ka ek doosre k liye halaal ho jana jayez aur qanooni amal hai, dono qanoon 
ek hi shariyat aur ek hi sharaa Allah subhanahu wa ta’ala k ata kardah hai. 

9. Jangi halaat k adam talluq ki bina par loondi ki baik waqt milkiyat ki tadaad da 
taaeen bhi nahi kiya gaya. 

10. Loondiyo ka qanoon aur hukm mansookh nahi hua balke hasb e halaat aur 
zarurat qayamat tak k liye baaqi aur nafiz amal hai. 


AHLE KITAB KI PAAKDAMAN AURATO SE NIKAH JAYEZ HAI 

"Aur wo paakdaman aurate bhi tumhare liye halal hai jo ahle emaan k garoh se 
hai ya un qaumo mein se hai jinhe tumse pehle kitab di gayi ba-shart k turn unke 
mehar ada karke unke muhafiz bano na ye k aazaad shahoot raani karne lago ya 
choori chupke aasnaiya karo aur jis kisi ne emaan ki roshni par chalne se inkar kiya 
uske saare (naik) amaal zaaya ho jayenge aur wo aakhirat mein diwaliya hoga". 
(Surah Maidah Surah no. 5 Ayat no. 5) 

Wazahat: 1 . Ahle kitab ki aurato se nikah karne ki ijazat hai lekin unhe apni aurate 
nikah mein dene ki ijazat nahi. 

2. Ahle kitab ki aurate mushrik ho to unse nikah karna mana hai. 


JIS BACCHE NE DO SAAL KI UMAR TAK YA US'SE PEHLE PEHLE KISI AURAT KA 
DOODH PIYA HO USKI HURMAT RAZA'AT SABIT HOGI DO SAAL K BAAD KISI 
AURAT KA DOODH PEENE SE HURMAT RAZA'AT SABIT NAHI HOTI 

"Aur humne insaan ko apne walidayn ka haq pehchan'ne ki khud taakeed ki hai 
uski maa ne zaaf par zaaf (mushkil) utha kar use apne pait mein rakkha aur do saal 
uske doodh choodne mein lage k turn meri aur mere maa baap ki shukar guzaari 
karo, turn sab ko meri taraf hi loot kar aana hai". (Surah Luqman Surah no. 31 
Ayat no. 14) 

Wazahat: Doodh peene mein paanch ghoont ki shart hai, is se kam ho to raza'at 
sabit nahi hoti. 


MUH BOOLE RISHTE SE HURMAT SABIT NAHI HOTI 

"Phir jab Zaid Razi Allahu Anhu us se (yaani Zainab Razi Allahu Anha se) apni hajat 
poori kar chuka to humne us (mutallaqa khatoon) ka nikah tumse kr diya takey 
momino par apne muh boole baito ki beewiyo k muamaley mein koi tangi na rahe 
jabke wo unse apni ijazat poori kar chuke ho aur Allah ka hukm to poora hona hi 
tha". (Surah Ahzaab Surah no. 33 Ayat no. 37) 


RAMAZAAN KI RAATO MEIN APNI BEEWIYO SE SOHBAT KARNA JAYEZ HAI 

MIYA BEEWI EK DOOSRE K RAAZDAAN HAI 

"Tumhare liye roozo ki raato mein apni beewiyo k paas jana halal kar diya gaya hai 
wo tumhare libaas hai aur turn unke libaas ho". (Surah Baqarah Surah no. 2 Ayat 
no. 187) 


NIKAH INSAN K LIYE BA’AS RAAHAT WA SAKOON HAI 

NIKAH K BAAD ALLAH TA’ALA FARIQEEN MEIN MUHABBAT AUR RAHMAT K 
JAZBAAT PAIDA KAR DETE HAI 

"Aur uski nishaniyo mein se ye hai k usne tumhare liye tumhari jins se beewiya 
banayi takey turn unke paas sakoon hasil karo aur tumhare darmiyaan muhabbat 
aur ragbat paida kardi yaqeenan usme bahut si nishaniya hai un loogo k liye jo 
guar o fikr karte hai". (Surah Room Surah no. 30 Ayat no. 21) 


PAAKDAMAN MARD YA AURAT KA NIKAH ZANIYA AURAT YA ZAANI MARD SE 
KARNA HARAM HAI 

"Zaani nikah na kare magar zaniya k saath ya mushkika k saath aur zaniya k saath 
nikah na kare magar zaani ya mushrik, aur ye haram kar diya gaya hai ahle emaan 
par". (Surah Noor Surah no. 24 Ayat no. 3) 


HAIZ AANE SE QABL KAM SUNI MEIN NIKAH JAYEZ HAI 

"Aur tumhari aurato mein se jo haiz se mayoos ho chuki ho unke muamaley mein 
agar tumhe koi shak hai to (maloom hona chahiye k) unki iddat teen maheene hai 
aur yahi unka hukm hai jinhe abhi haiz na aaya ho aur hamila aurato ki iddat ye 
hai k unka wazey hamal ho jaye jo shaks Allah se dare usi k muamaley mein wo 
sahoolat paida kar deta hai". (Surah Talaq Surah no. 65 Ayat no. 4) 

NIKAHKAHKAAM 

MARD WA AURAT KA AEJAAB WA QUBOOL NIKAH KA RUKUN HAI ISKE BAGAIR 
NIKAH NAHI HOTA 

Hazrat Sahal bin Saad Razi Allahu Anhu se riwayat hai k ek aurat Rasool Allah 
Sallallahu Alaihi Wa Sallam ki khidmat mein hazir hui aur arz kiya ki mein apni jaan 
aapko hiba karti hu (Aap Sallallahu Alaihi Wa Sallam ne uski paishkash qubool nahi 
ki aur khamoosh rahe) wo aurat dair tak (jawab k intazaar mein) khadi rahi (itne 
mein) ek aadmi khada hua aur kehne laga iska nikah mujhse kara dijiye (yaani 
mujhe qubool hai) Aap Sallallahu Alaihi Wa Sallam ne us se pucha "Tere paas kuch 
hai" usne arz kiya "Mere paas to kuch nahi" Aap Sallallahu Alaihi Wa Sallam ne 
farmaya "Koi cheez talaash kar k lao, khawah loohey ki ek angoothi hi ho" wo 
aadmi gaya aur use koi cheez na mili, Rasool Allah Sallallahu Alaihi Wa Sallam ne 
us se pucha "Kya tujhe quran aata hai" usne arz kiya "Han, ya Rasool Allah 
Sallallahu Alaihi Wa Sallam! fala fala surah aati hai" us aadmi ne un soorato k 
naam liye Rasool Allah Sallallahu Alaihi Wa Sallam ne farmaya "Mene quran 
majeed ki surato k badle mein us aurat ka nikah tere saath kar diya". (Sahih Sunan 
Nasayi Hadees no. 3149) 

Hazrat Abdur Rahman bin Aouf Razi Allahu Anhu ne Ummey hakeem binte Qaariz 
se pucha "Kya tu mujhe apne nikah k baare mein ikhtayaar deti hai" Ummey 
Hakeem ne kaha "Han" Hazrat Abdur Rahman ne kaha "Mene tujhe qubool kiya 
(aur nikah ho gaya)". (Sahih Bukhari Kitabun Nikah) 


Hazrat Ata Razi Allahu Anhu kehte hai mard ko gawaho k saamne yu kehna 
chahiye "Mene tujh se nikah kiya (yaani tujhe qubool kiya)". (Sahih Bukhari 
Kitabun Nikah) 

DEEN-DAARI MEIN KAFU KA LIHAAZ RAKHNA WAJIB WA FARZ HAI 

HASB WA NASB SHAKAL WA SOORAT AUR MAAL WA DOLAT MEIN KAFU KA 
LIHAAZ RAKHNA MANA HAI 

Hazrat Abu Hurairah Razi Allahu Anhu se riwayat hai k Nabi E Akram Sallallahu 
Alaihi Wa Sallam ne farmaya "Aurat se chaar cheezo k paish e nazar nikah kiya 
jata hai uske maal wa dolat ki wajah se ya uske hasb wa nasb ki wajah se ya uski 
khoobsurati ki wajah se ya uski deendaari ki wajah se (ae insaan!) tere haath 
khaak aalood ho, deendaar aurat se nikah karne mein kaamyaabi hai". (Sahih 
Bukhari Kitabun Nikah) 


NIKAH K UYE KAM AZ KAM DO PARHAIZGAAR AUR AADIL GAWAHO KI 
SHAHADAT WA GAWAHI ZAROORI HAI 

Hazrat Imran bin Hussain Razi Allahu Anhu kehte hai Rasool Allah Sallallahu Alaihi 
Wa Sallam ne farmaya wali, haqq mehar aur do aadil gawaho k bagair nikah nahi 
hota. (Behaqui, Gulail Safa no. 269) 

Hazrat Abdullah bin Abbas Razi Allahu Anhu farmate hai "Gawaho k bagair nikah 
nahi hota". (Sahih Sunan Tirmizi Hadees no. 881) 


NIKAH K BAAD KISI JAYEZ TAREEQEY SE NIKAH KA AELAAN KARNA CHAHIYE 

Hazrat Muhammad bin Hatib Razi Allahu Anhu kehte hai Rasool Allah Sallallahu 
Alaihi Wa Sallam ne farmaya "Halaal aur haraam nikah k darmiyaan fark karne 
wali cheez daff bajana aur uska aelaan karna hai". (Sahih Sunan Abu Dawood 
Hadees no. 1865) 

SHAB AROOSI BEEWI KO HADIYA DENA MUSTAHAB HAI 

Hazrat Abdullah bin Abbas Razi Allahu Anhu se riwayat hai k jab Hazrat Ali Razi 
Allahu Anhu ne Hazrat Fatima Razi Allahu Anha se nikah kiya to Rasool Allah 
Sallallahu Alaihi Wa Sallam ne unhe kaha "Ali! Fatima ko koi cheez (hadya) do" 
Hazrat Ali Razi Allahu Anhu ne arz kiya "Mere paas koi cheez nahi", Aap Sallallahu 
Alaihi Wa Sallam ne irshad farmaya "wo tumhari hatmi ziraah kaha hai? (yaani wo 
hi de do)". (Sahih Sunan Abu Dawood Hadees no. 1865) 


NIKAH SE QABL Kl GAYI JAYEZ SHARA'IT PAR NIKAH K BAAD AMAL KARNA 
WAJIB HAI 

Hazrat Uqba bin Aamir Razi Allahu Anhu kehte hai Rasool Allah Sallallahu Alaihi 
Wa Sallam ne farmaya "Jin shara'it par tumne sharmgaaho ko halaal banaya hai 
unhe poora karna degar shara'it ki nisbat zayada zaroori hai". (Muttafiqun Ala ih, 
Al loo loo wal Marjaan Hadees no. 1857) 


GAIR SHARA'I AUR NAJAYEZ SHARA'IT TEY KARNA MANA HAI 

Hazrat Abu Hurairah Razi Allahu Anhu se riwayat hai k Nabi E Akram Sallallahu 
Alaihi Wa Sallam ne farmaya "Kisi aurat k liye jayez nahi k wo (apne nikah k liye) 
apni behan ki talaaq ka mutaalba kare aur uska bartan khaali karde uski qismat 
mein jo kuch hai wo use mil jayega". (Mukhtasar Sahih Bukhari Hadees no. 1852) 

HAD ISTATA’AT SE BAAHAR POORI NA KARNE Kl NIYAT SE SHARA'IT TASLEEM 
KARNA YA KARWAANA HARAAM HAI 


Hazrat Abu Hurairah Razi Allahu Anhu se riwayat hai k Rasool Allah Sallallahu 
Alaihi Wa Sallam ne farmaya "Jisne dhooka diya wo hum mein se nahi". (Sahih 
Sunan Tirmizi Hadees no. 1060) 


NIKAH MEIN WALI KI MOJOODGI 

NIKAH K LIYE WALI Kl MOJOODGI ZAROORI HAI 


Hazrat Abu Musa Razi Allahu Anhu kehte hai Rasool Allah Sallallahu Alaihi Wa 
Sallam ne farmaya "Wali k bagair nikah nahi hota". (Sahih Sunan Tirmizi Hadees 
no. 879) 


AGAR AQRAB WALI, LADKI KA WAQAYE KHAIR KHAWAH NA HO TO USKA HAQQ 
WILAYAT AZ KHUD KHATAM HO JATA HAI AUR USKE BAAD AQRAB RISHTEDAAR 
WALI BAN'NE KA MUSTAHIQ TEHRAATA HAI 

AQRAB WALI NA HONE PAR SULTAAN (QAAZI YA HAAKIM MUHAAZ) WALI 
HOGA 


Hazrat Abdullah bin Abbas Razi Allahu Anhu se riwayat hai k Nabi E Akram 
Sallallahu Alaihi Wa Sallam ne farmaya "Khair khawah wali ya sultaan ki ijazat k 
bagair nikah nahi hota". (Tabraani,Gulail Safa no. 239) 

Wazahat: Yaad rahe gair muslim judge ya kafir mulk ki adalat musalmaan aurat ki 
wali nahi ban sakti. 

1. WALI K HUQOOQ 

AURAT APNA NIKAH KHUD NAHI KAR SAKTI 

WALI KO AURAT Kl MARZI K KHILAAF JABRAN KOI FAISLA NAHI KARNA CHAHIYE 

"Jab turn apni aurato ko talaaq de khuko aur wo apni iddat poori kar le to phir wo 
unhe apne (pichle) khawindo se nikah karne se na rooko jab wo maaroof tareeqey 
se baa'hum munakihat par raazi ho tumhe naseehat ki jaati hai k aesi harkat 
hargiz na karna agar turn Allah aur rooz e aakhir par emaan rakhte ho, tumhare 
liye shaista aur pakeeza tareeqa yahi hai k us'se baaz raho Allah jaanta hai turn 
nahi jaante". (Surah Baqarah Surah no. 2 Ayat no. 232) 

Wazahat: Aayat mazkoora mein nikah k liye khitaab aurat ko nahi kiya gaya balkey 
wali ko kiya gaya hai jiska matlab ye hai k aurat (kuwari ho ya mutallaqa) khud 
nikah nahi kar sakti. 


WALI Kl IJAZAT WA RAZA K BAG AIR KIYA GAYA NIKAH SARASAR BAATIL HAI 

Hazrat Ayesha Razi Allahu Anha se riwayat hai k Rasool E Akram Sallallahu Alaihi 
Wa Sallam ne farmaya "Jis aurat ne apne wali ki ijazat k bagair nikah kiya wo nikah 
baatil hai wo nikah baatil hai (phir najayez nikah k baad) agar mard ne hambistari 
ki wo us par mehar ada karna farz hai jiske auz usne aurat ki sharm-gaah (apne 
liye) halaal karna chaahi, agar wali aapas mein ikhtalaaf kare to yaad rakkho jiska 
koi wali na ho uska wali baadshah hai". (Sahih Sunan Tirmizi Hadees no. 880) 

Wazahat: 1 . Aurat ka baap uska wali hai baap na ho to bhai ya chacha ya daada ya 
naana ya maamu wali ban sakte hai, yaad rahe aqrab ki mojoodgi mein abaad wali 
nahi ban sakta. 

2 . Auliya mein ikhtalaaf ki soorat ye hai k wilayat ka pehla haqq rakhne wala 
(khawah baap ho ya bhai ya chacha ho) be-deen ho ya zaalim ho aur wo 

zabardasti kisi be-deen ya fasiq wa fajir se nikah karna chahta ho jabke wilayat ka 
doosra ya teesra haqq rakhne wale use aesa karne de, aesi soorat mein zalim ya 
be-deen wali ka haqq wilayat az khud sitam ho jata hai aur gaon ki panchayat ya 
shehar ka deendaar haqim ya shehar ki adalat apna haqq wilayat istemaal kar 
sakti hai. 


KUWARI AUR BEEWAH DONO K NIKAH K UYE WALI HONA ZAROORI HAI 

Hazrat Abdullah bin Abbas Razi Allahu Anhu se riwayat hai k Nabi E Akram 
Sallallahu Alaihi Wa Sallam ne farmaya "Beewah aurat apne nikah (k tamaam 
muamalaat masalan mehar, jehaz, waleema wagairah) mein (faisla karne ka) apne 
wali se zayada haqq rakhti hai, jabke kuwari aurat se (uske wali k zariye) ijazat li 
jaye aur kuwari ki ijazat uska khamoosh rehna hai". (Sahih Muslim Kitabun Nikah) 


AURAT KISI DOOSRI AURAT KI WALI NAHI BAN SAKTI 

WALI K BAGAIR AURAT AZ KHUD APNA NIKAH NAHI KAR SAKTI 

WALI K BAGAIR NIKAH KARNE WALI AURAT ZAANIYA HAI 

Hazrat Abu Hurairah Razi Allahu Anhu kehte hai Rasool Allah Sallallahu Alaihi Wa 
Sallam ne farmaya "Koi aurat kisi doosri aurat ka nikah na karaye na koi aurat 
apna nikah (wali k bagair) khud kare jo aurat apna nikah khud karegi wo zaaniya 
hai". (Sahih Sunan Ibne Maja Hadees no. 1528) 

2. WALI K FARAA IZ 

KUWARI YA BAIWAH K WALI KO UNKI IJAZAT AUR RAZA K BAGAIR NIKAH NAHI 
KARNA CHAHIYE 

Hazrat Abu Hurairah Razi Allahu Anhu se riwayat hai k Rasool E Akram Sallallahu 
Alaihi Wa Sallam ne farmaya "Baiwah ka puchey bagair nikah na kiya jaye aur 
kuwari aurat se ijazat liye bagair uska nikah na kiya jaye Sahaba E Kiraam Razi 
Allahu Anhum ne arz kiya ya Rasool Allah Sallallahu Alaihi Wa Sallam! kuwari aurat 
ki ijazat kya hai, Aap Sallallahu Alaihi Wa Sallam ne irshad farmaya k agar wo 
khamoosh rahe (aur inkaar na kare) to yahi uski ijazat hai". (Sahih Bukhari Kitabun 
Nikah) 

WALI KO AURAT KI MARZI K KHILAF NIKAH KARNE K LIYE ZABARDASTI NAHI 
KARNI CHAHIYE 

Hazrat Abu Hurairah Razi Allahu Anhu kehte hai Rasool E Akram Sallallahu Alaihi 
Wa Sallam ne farmaya "Kuwari aurat apne nikah k liye poochi jayegi agar (jawab 
mein) khamooshi rahe to yahi uski ijazat hai agar inkaar karde to uspar zabardasti 
na ki jaye". (Sahih Sunan Abu Dawood Hadees no. 1843) 

Wazahat: Ladka ya ladki agar nasamjhi k ba’as faisla kar rahe hai to wali unko 
galat faisley k burey natayij se aagah kar k faisla lene par aamaadah kar sakta hai 
lekin zabardasti nikah nahi kar sakta. 


AURAT CHAAHE TO APNI MARZI K BAR’AKS ZABARDASTI KIYA GAYA NIKAH 
ADALAT SE MANSOOKH KARA SAKTI HAI 

Hazrat Khunsa binte Hazaam Ansariya Razi Allahu Anha se riwayat hai k wo 
baiwah thi aur uske baap ne uska nikah kar diya jab k wo use napasand karti thi 

chunanchey wo Rasool Allah Sallallahu Alaihi Wa Sallam ki khidmat mein hazir hui 
(aur uska zikr kiya) Rasool E Akarm Sallallahu Alaihi Wa Sallam ne baap ka 
(padhaya hua) nikah tood diya. (Sahih Bukhari Kitabun Nikah) 

Hazrat Abdullah bin Abbas Razi Allahu Anhu farmte hai k ek kuwari ladki Nabi E 
Akram Sallallahu Alaihi Wa Sallam ki khidmat mein hazir hui aur arz kiya k uske 
walid ne uska nikah kar diya hai halankey wo use napasand karti hai Nabi E Akram 
Sallallahu Alaihi Wa Sallam ne use ikhtiyaar de diya (yaani chahey to nikah baaqi 
rakkho chahey to khatam kar do). (Sahih Sunan Abu Dawood Hadees no. 1845) 


MARD AUR AURAT RAJ’E TALAAQ K BAAD IDDAT GUZAARNE PAR DOBARA 
NIKAH KARNA CHAHTE HO TO WALI KO ROOKNA NAHI CHAHIYE 

Hazrat Maqil bin Yasaar Razi Allahu Anhu kehte hai meri ek behan thi jiske liye 
nikah ka paigham aya, phir mera chachazaad bhai aaya to mene apni behan ka 
nikah us’se kar diya (kuch dair baad) usne meri behan ko (raj'i) talaaq dedi aur 
chood diya yaha tak k uski iddat guzar gayi jab meri bahan k liye (kisi doosri jagah 
se) paigham e nikah aaya to chachazaad bhai bhi nikah ka paighaam le kar aa gaya 
to mene kaha "Wallah ab mein kabhi bhi tumhare saath iska nikah nahi karunga" 
tab mere muamley mein ye aayat nazil hui "Jab turn apni aurato ko talaaq de 
chuko aur wo apni iddat poori karle to phir turn unhe apne shoharo se nikah 
karne se na rooko jab wo maroof tareeqey se baa'hum razamand ho. (Surah 
Baqarah Surah no. 2 Ayat no. 232) Hazrat Maqil bin Yasaar Razi Allahu Anhu kehte 
hai (aayat nazil hone k baad) mene apni qasam ka kaffarah ada kiya aur apni 
behan ka nikah chachazaad bhai se (dobarah) kar diya". (Sahih Sunan Abu 
Dawood Hadees no. 1838) 

HAQQ MEHAR K MASA’IL 

BEEWI KO HAQQ MEHAR ADA KARNA FARZ HAI 


"Phir jawaaz dawaji zindagi ka lutf turn unse uthao uske badley mein unke mehar 
bataur farz k ada karo". (Surah Nisa Surah no. 4 Ayat no. 24) 


AURAT APNI KHUSHI SE SAARA MEHAR YA MEHAR KA KUCH HISSA MAAF 
KARNA CHAAHEY TO KAR SAKTI HAI 

"Aur aurato k mehar khush dili k saath (farz jaante hue) ada karo, albatta agar wo 
apni khushi se mehar ka koi hissa tumhe maaf karde to turn use maze se kha sakte 
ho". (Surah Nisa Surah no. 4 Ayat no. 4) 


FARIQEEN Kl BAAHAMI RAZAMANDI SE AURAT KA HAQQ MEHAR NIKAH K 
WAQT ADA KARNA YA MU’AKKHAR KARNA DONO JAYEZ HAI 

NIKAH SE PEHLE FARIQEEN MEHAR TEY NA KAR SAKE TO NIKAH K BAAD BHI TEY 
KIYA JA SAKTA HAI 

NIKAH K BAAD, AGAR SOHBAT KARNE SE PEHLE JABKE MEHAR BHI ABHI ADA NA 
HUA HO, KOI SHAKS APNI BEEWI KO TALAAQ DE TO USPAR MEHAR ADA KARNA 
WAJIB NAHI ALBATTA APNI ISTATA’AT K MUTABIQ AURAT KO KUCH NA KUCH 
HADYA DENA CHAHIYE 

NIKAH K BAAD, AGAR SOHBAT KARNE SE PEHLE JABKE MEHAR TEY HO CHUKA 
HO, KOI SHAKS APNI BEEWI KO TALAAQ DE DE TO US PAR NISF MEHAR ADA 
KARNA WAJIB HAI 


"Turn par koi gunah nahi agar turn apni aurato ko haath lagane se pehle ya mehar 
muqarrar karne se pehle talaaq de do, is surat mein unhe kuch na kuch dena 

zaroor chahiye khush haal aadmi apni istata’at k mutabiq aur gareeb aadmi apni 
istata’at k mutabiq maroof tareeqey se de, ye haqq hai naik aadmiyo par aur agar 
tumne haath lagaane se pehle talaaq di ho lekin haqq mehar muqarrar kiya ja 
chuka ho to is soorat mein nisf haqq mehar dena hoga ye aur baat hai k aurat 
darguzar se kaam le (aur mehar na le) ya wo mard jiske ikhtayaar mein aqad nikah 
hai darguzar se kaam le (aur poora mehar de) aur turn (yaani mard) darguzar se 
kaam le to ye taqwa se zayada munasibat rakhta hai, aapas k muamalaat mein 
fayaazi ko na bhoolu, Allah tumhare aamaal dekh raha hai". (Surah Baqarah Surah 
no. 2 Ayat no. 236-237) 


HAQQ MEHAR K MIQDAAD MUQARRAR NAHI 

Hazrat Sahal bin Saad Razi Allahu Anhu se riwayat hai k Nabi E Akram Sallallahu 
Alaihi Wa Sallam ne farmaya: "Nikah kar khuwah loohey ki angoothi hi de kar". 
(Sahih Bukhari Kitabun Nikah) 

Hazrat Abu Salma bin Abdur Rahmaan Rahimahullah se riwayat hai k unhone 
Ummul Momineen Hazrat Ayesha Razi Allahu Anha se pucha "Rasool Allah 
Sallallahu Alaihi Wa Sallam (ki Azwaaj e Mutahharaat Razi Allahu Anha) ka haqq 
mehar kya tha, Hazrat Ayesha Razi Allahu Anha ne farmaya k baara (12) auqiya 
aur ek nash phir Hazrat Ayesha Razi Allahu Anha ne pucha "Jaante ho nash kitna 
hota hai" Abu Salma Rahimahullah ne kaha "Nahi" Hazat Ayesha Razi Allahu Anha 
ne farmaya "Nisf auqiya aur ye sara (yaani saade baara (12+1/2) auqiya) paanch 
soo (500) dirham banta hai ye Nabi E Akram Sallallahu Alaihi Wa Sallam ki Azwaaj 
e Mutahharaat Razi Allahu Anha ka haqq mehar tha". (Sahih Muslim Kitabun 
Nikah) 

Wazahat: Saade baara (12+1/2) auqiya chaandi ya paanch soo (500) dirham 
mojoodah hisaab se saade das hazaar (10500) rupey banta hai. 

Hazrat Ummey Habeebah Razi Allahu Anha Ubaidullah bin Jahash Razi Allahu 
Anhu k nikah mein thi Ubaidullah (hijrat madeena k baad) Habsha mein faut ho 

gaye najaashi ne Hazrat Ummey Habeeba Razi Allahu Anha ka Nabi E Akram 
Sallallahu Alaihi Wa Sallam se nikah kar diya aur Nabi E Akram Sallallahu Alaihi Wa 
Sallam ki taraf se chaar hazaar (4000) mehar muqarrar kiya gaya aur Ummey 
Habeeba Razi Allahu Anha ko Shar Habeel bin Hasnah Razi Allahu Anhu k saath 
Rasool E Akram Sallallahu Alaihi Wa Sallam ki khidmat mein rawaana kar diya. 
(Sahih Sunan Abu Dawood Hadees no. 1853) 


KAM MEHAR MUQARRAR KARNA AFZAL HAI 

NABI E AKRAM SALLALLAHU ALAIHI WA SALLAM KI BEEWIYO AUR BAITIYO KA 
MEHAR BAARA AUQIYA (TAQREEBAN DAS HAZAAR RUPEY) THA 

Hazrat Abu Ajfa Salmi Razi Allahu Anhu kehte hai Hazrat Umar Razi Allahu Anhu 
ne hamey khutba diya aur farmaya "Loogo! suno aurato ka mehar zayada 
muqarrar na karo aur agar zayada mehar muqarrar karna dunya mein izzat ka 
baa’as hota aur Allah k han taqwey ka moojab hota to Nabi E Akram Sallallahu 
Alaihi Wa Sallam aesa karne k sabse zayada haqdaar they Nabi E Akram Sallallahu 
Alaihi Wa Sallam ne apni beewiyo ka mehar baara auqiya se zayada muqarrar nahi 
kiya aur na hi apni baitiyo ka mehar baara auqiya se zayada muqarrar farmaya". 
(Sahih Sunan Abu Dawood Hadees no. 1853) 

Hazrat Umar bin Khattab Razi Allahu Anhu se riwayat hai k Rasool Allah Sallallahu 
Alaihi Wa Sallam ne farmaya "(haqq mehar k aetabaar se) behtareen nikah wo hai 
jo aasaan ho". (Sahih Sunan Abu Dawood Hadees no. 1859) 


MEHAR K LIYE KOI CHEEZ BHI MUQARRAR KI JAA SAKTI HAI HATTA K MARD KA 
ISLAM QUBOOL KARNA AURAT KO KITAB WA SUNNAT KI TAALEEM DENA YA 
USE AZAAD KARNA BHI MEHAR MUQARRAR KIYA JA SAKTA HAI 


Hazrat Anas Razi Allahu Anhu kehte hai Hazrat Abu Talha Razi Allahu Anhu aur 
Hazrat Ummey Saleem Razi Allahu Anha ka nikah hua to unka mehar "islam" tha 

Hazrat Ummey Saleem Razi Allahu Anha Hazrat Talha Razi Allahu Anhu se pehle 
islam laayi Abu Talha Razi Allahu Anhu ne paighaam e nikah bheja to Ummey 
Saleem Razi Allahu Anha ne kaha mein islam laa chuki hu agar turn bhi islam le 
aao to mein tumse nikah kar lungi chunanchey Abu Talha Razi Allahu Anhu islam 
le aaye aur islam hi un dono k darmiyaan haqq mehar tha. (Sahih Sunan Nasayi 
Hadees no. 3132) 


AGAR SHOHAR NIKAH K BAAD AUR HAMBISTARI SE PEHLE FAUT HO JAYE TO 
AURAT POORE HAQQ MEHAR Kl MUSTAHIQ HOGI AUR WIRASAT SE BHI USE 
POORA HISSA MILEGA 

HAQQ MEHAR NIKAH K WAQT ADA KARNA ZAROORI NAHI 

NIKAH K WAQT FARIQEEN HAQQ MEHAR TEY NA KAR SAKE TO NIKAH K BAAD 
BHI TEY KIYA JA SAKTA HAI 


Hazrat Abdullah bin Mas’ood Razi Allahu Anhu se riwayat hai k ek aadmi ne kisi 
aurat se nikah kiya aur mar gaya, aurat se hambistari ki na haqq mehar tey kiya, 
Hazrat Abdullah Razi Allahu Anhu ne uske baare mein ye faisla kiya k aurat k liye 
poora haqq mehar hai is par iddat (guzaarna bhi wajib) hai aur wirasat mein bhi 
uska hissa hai, Hazrat Maaqil bin Sunaan Razi Allahu Anhu ne kaha mene Rasool 
Allah Sallallahu Alaihi Wa Sallam ko Biroo bintey Washiq k baare mein yahi faisla 
farmate hue suna hai. (Sahih Sunan Abu Dawood Hadees no. 1857) 


BATTEES (32) RUPEY MEHAR MUQARRAR KARNA SUNNAT SE SAABIT NAHI. 


31 



NIKAH K MASA'IL 


KHUTBA E NIKAH K MASA’IL 

AN ABDILLAHI (IBNE MAS’OODIN RAZI ALLAHU ANHU) QALA ALLAMNA 
RASOOLULLAHI SALLALLAHU ALAI HI WA SALLAM KHUTUBATAL HAAJATI (INNAL 
HAMDA LILLAHI WA NASTA’EENUHU WA NASTAGFIRUHU WA NA’OOZU BIHI 
MIN SHUROORI ANFUSINA MAYY’YAHDI HILLAHU FALA MUZILLALLAHU, WA 
MAYY’YUZUL FALA HAADIYALAHU, WA ASH’HADU AN LAA ILAAHA ILLALLAHU 
WA ASH’HADU ANNA MUHAMMADAN WA RASOOLUHU (YA AYYUHAN NAASUT 
TAQU RABBAKUMUL LAZI KHALA’QAKUM MIN NAFSIU WAAHIDATIU WA 
KHALAQA MINHA ZAUJAHA WA BASSA MINHUMA RIJAALAN KASEERAU WA 
NISAAA AN WATTAQULLAHAL LAZI TASAA ALOONA BIHI WAL ARHAAMU 
INNALLAHA KANA ALAIKUM RAQEEBA)(YA AYYUHAL LAZEENA AAMANUT 
TAQULLAHA HAQQA TUQATIHI WALA TAMOOTUNNA ILLA WA ANTUM 
MUSLIMOON)(YA AYYUHAL LAZEENA AAMANUT TAQULLAHA WA QOOLOO 
QAULAN SADEEDA, YUSLEEH LAKUM AAMAALAKUM WA YAGFIRLAKUM 
ZUNUBAKUM WA MAYY’YUTI ILLAHA WA RASOOLUHU FAQAD FAAZA FAUZAN 
AZEEMA). 


Tarjuma: Hazrat Abdulllah (bin Mas’ood Razi Allahu Anhu) kehte hai Nabi E Akram 
Sallallahu Alaihi Wa Sallam ne hamey (darj e zail) khutba haajat sikhaya "Beshak 
hamd Allah hi k liye hai hum usi se madad talab karte hai, usi se magfirat chahte 
hai apne nafs ki buraiyo se Allah ki panah maangte hai jise Allah hidayat de use koi 
gumraah karne wala nahi aur jise wo gumraah kare use koi hidayat dene wala 
nahi aur mein gawahi deta hu k Allah k siwa koi aur ila (mabood) nahi, 
Muhammad Sallallahu Alaihi Wa Sallam uske bande aur Rasool hai, Ae loogo jo 
emaan laye ho daro us Allah se jiske naam se turn ek doosre se sawaal karte ho 
aur darr wa raham k rishte toodne se beshak Allah ta’ala tumhare uper nigehbaan 
hai" (Surah Nisa Surah no. 4 Ayat no. 1) "Ae loogo! jo emaan laye ho daro Allah se 
jis tarah us se darne ka haqq hai aur tumhe maut na aaye magar is haal mein k 
turn uske mutee wa farmabardaar ho" (Surah Ale Imran Surah no. 3 Ayat no. 102) 
"Ae loogo! jo emaan laye ho daro Allah se aur baat seedhi seedhi kaho, us tarah 

wo tumhare aamaal ki islaah farma dega, jisne Allah aur uske Rasool Sallallahu 
Alaihi Wa Sallam ki ita 'at ki usne badi kaamyaabi hasil ki" (Surah Ahzaab Surah no. 
33 Ayat no. 70-71). (Musnad Ahmad, Sunan Abu Dawood, Sunan Tirmizi, Sunan 
Nasayi, Sunan Ibne Maaja, Sunan Daarmi, Sahih Sunan Abu Dawood Hadees no. 
1860) 


WALEEMA K MASA'IL 

WALEEMA KI DAWAT KARNA SUNNAT HAI 

Hazrat Anas Razi Allahu Anhu se riwayat hai k Nabi E Akram Sallallahu Alaihi Wa 
Sallam ne Hazrat Abdur Rahman bin Auf Razi Allahu Anhu (k kapdo par) zardi ka 
nishaan dekha to pucha "Ye kya hai?" Hazrat Abdur Rahman Razi Allahu Anhu ne 
arz kiya "Mene ek nawaat sooney (gold) k badle aurat se shadi ki hai" Aap 
Sallallahu Alaihi Wa Sallam ne farmaya "Allah tujhe barkat de waleema kar 
khawah ek bakri se hi ho". (Muttafiqun Alaih, Al loo loo wal Marjaan Hadees no. 
899) 

Wazahat: Nawaat ki miqdaad taqreeban teen (3) gram k barabar hai. 


DAWAT E WALEEMA QUBOOL KARNA WAJIB HAI 

Hazrat Jabir Razi Allahu Anhu kehte hai Rasool E Akram Sallallahu Alaihi Wa 
Sallam ne farmaya: "Jab turn mein se kisi ko khane ki dawat di jaye to use qubool 
kare, chaahey to khana khaye chaahe to na khaye". (Sahih Muslim Kitabun Nikah) 

JIS DAWAT E WALEEMA MEIN AAM AADMIYO KO NA BULAYA JAYE KHAWAAS 
Kl DAWAT Kl JAYE WO BADTAREEN WALEEMA HAI 

BILA UZR DAWAT E WALEEMA QUBOOL NA KARNE WALA ALLAH AUR USKE 
RASOOL SALLALLAHU ALAIHI WA SALLAM KA NAFARMAAN HAI 

Hazrat Abu Hurairah Razi Allahu Anhu se riwayat hai k Nabi E Akram Sallallahu 
Alaihi Wa Sallam ne farmaya "Waleema k khano mein se sab se badtareen khana 
wo hai jisme aane k khuwahish-mando ko na bulaya jaye aur inkaar karne walo ko 
bulaya jaye aur jisne dawat qubool na ki usne gooya Allah azza wa jail aur uske 
Rasool Sallallahu Alaihi Wa Sallam ki nafarmaani ki". (Mukhtasar Sahih Muslim 
Hadees no. 827) 


JIS DAWAT MEIN HARAAM KAAM (NAACH GAANA WAGAIRAH) YA HARAAM 
ASHYAAR (MASALAN SHARAAB WAGAIRAH) KA EHTAMAAM KIYA GAYA HO 
USME SHIRKAT KARNA MANA HAI 

Hazrat Abdullah bin Umar Razi Allahu Anhu kehte hai Rasool Allah Sallallhu Alaihi 
Wa Sallam ne farmaya "Jo shaks Allah aur yaum e aakhirat par emaan rakhta hai 
wo aese dastarkhuwaan par na baithey jis par sharaab rakkhi gayi ho". (Musnad 
Ahmad, Gulail 6/7) 

Hazrat Abdullah bin Umar Razi Allahu Anhu ne Hazrat Abu Ayyub Ansari Razi 
Allahu Anhu ko khaane ki dawat par bulaya Hazrat Abu Ayyub Ansari Razi Allahu 
Anhu ne ghar mein diwaar par tasweer wala pardah dekha to Hazrat Abdullah bin 
Umar Razi Allahu Anhu ne kaha "Aurato ne hamey (ye pardah lagaane par) 
majboor kar diya" Hazrat Abu Ayyub Ansari Razi Allahu Anhu farmane lage "Mujhe 
khadsha tha shayad ye koi doosra shaks aesa kaam karega lekin turn se ye tooqey 
(ummeed) na thi wallah! mein tumhara khana nahi khaunga" aur (ye keh kar 
khana khaye bagair) wapas palat gaye. (Sahih Bukhari Kitabun Nikah) 

RIYA, TAKABBUR, FAKHAR AUR BADAAYI ZAHIR KARNE WALE LOOGO Kl DAWAT 
MEIN SHIRKAT KARNA MANA HAI 

Hazrat Abdullah bin Umar Razi Allahu Anhu kehte hai "Nabi E Akram Sallallhu 
Alaihi Wa Sallam ne baa'hum fakhar jatlaane walo k khane se mana farmaya hai". 
(Sahih Sunan Abu Dawood Hadees no. 3193) 


MANGAITAR KO DEKHNE K MASA'IL 

NIKAH SE QABL MANGAITAR KO DEKHNA JAYEZ HAI 

Hazrat Jabir bin Abdullah Razi Allahu Anhu kehte hai Rasool E Akram Sallallahu 
Alaihi Wa Sallam ne farmaya "Jab turn mein se koi shaks aurat se nikah ka iradah 
kare to use chahiye k agar mumkin ho to aurat ko ek nazar dekh le". (Sahih Sunan 
Abu Dawood Hadees no. 1832) 


GHAR Kl ROOZ-MARRA ZINDAGI MEIN AAP SE AAP ZAHIR HONE WALE AAZAA 
YANI HAATH AUR CHEHREY K ALAWAH MANGAITAR K BAAQI KISI HISSEY KO 
DEKHNA YA DIKHANA MANA HAI 

Hazrat Abu Hurairah Razi Allahu Anhu kehte hai k ek aadmi meri mojoodgi mein 
Nabi E Akram Sallallahu Alaihi Wa Sallam ki khidmat mein hazir hua aur Aap 
Sallallahu Alaihi Wa Sallam ko bataya k usne ansaar ki ek aurat se nikah kiya hai 
Aap Sallallahu Alaihi Wa Sallam ne farmaya "Kya tooney use dekha hai?" usne arz 
kiya "Nahi!" to Aap Sallallahu Alaihi Wa Sallam ne farmaya "Ja aur use dekh 
ansaar ki aurato mein kuch (nuks) hota hai". (Sahih Muslim Kitabun Nikah) 

GAIR MAHRAM AURAT (MANGAITAR) SE TANHAAYI MEIN MULAQAAT KARNA, 
GUFTAGU KARNA YA PAAS BAITHNA MANA HAI 

Hazrat Uqba bin Aamir Razi Allahu Anhu se riwayat hai k Rasool Allah Sallallahu 
Alaihi Wa Sallam ne farmaya "Aurato k saath tanhaayi mein mulaqaat karne se 
baaz raho" ek ansaar ne arz kiya "Ya Rasool Allah Sallallahu Alaihi Wa Sallam! 
Daiwar (ya jaith) k baare mein kya hukm hai?" Aap Sallallahu Alaihi Wa Sallam ne 
farmaya "wo maut hai". (Sahih Bukhari Kitabun Nikah) 

Wazahat: Arbi zubaan mein "Hamu" ka lafz shohar ktamaam qareebi aazaa k liye 
boola jata hai, jese k shohar k haqeeqi bhai, chachazaad bhai, maamuzaad bhai 
wagairah. 

Hazrat Uqba bin Aamir Razi Allahu Anhu se riwayat hai k Nabi E Akram Sallallahu 
Alaihi Wa Sallam ne farmaya "Koi mard kisi aurat k saath jama nahi hota magar 
unke saath teesra shaitan hota hai". (Sahih Sunan Tirmizi Hadees no. 937) 


GAIR MAHRAM AURAT (MANGAITAR) SE HAATH MILAANA MANA HAI 

Hazrat Ayesha Razi Allahu Anha kehti hai Rasool Allah Sallallahu Alaihi Wa Sallam 
ka haath mubarak kabhi kisi aurat se nahi laga albatta Aap Sallallahu Alaihi Wa 
Sallam zubaan se aurato se baat karte jab auratey zubaan se (qubool e islaam ka) 
qaul wa iqraar kar leti to Aap Sallallahu Alaihi Wa Sallam farmate "Jao mene 
tumse baiyat le li". (Sahih Muslim Kitabul Imaarah) 


JAB AURAT BANAO SHINGAAR KARKE BE-PARDAH MARDO K SAAMNE A AT I HAI 
TO SHAITAN K LIYE FITNA KARNA AASAAN HO JATA HAI 

Hazrat Abdullah (bin Mas'ood Razi Allahu Anhu) se riwayat hai k Rasool Allah 
Sallallahu Alaihi Wa Sallam ne farmaya "Aurat (poori ki poori) satar hai jab wo 

nikalti hai to shaitan use accha (haseen wa jameel) karke dikhaata hai". (Sahih 
Sunan Tirmizi Hadees no. 936) 


NIKAH MEIN JAYEZ UMOOR 

EID K MAHEENO MEIN NIKAH KARNA JAYEZ HAI 
NIKAH AUR RUKHSATI ALAG ALAG KARNA JAYEZ HAI 

Hazrat Ayesha Razi Allahu Anha farmati hai Nabi E Akram Sallallahu Alaihi Wa 
Sallam ne mere saath shawwaal k maheene mein nikah kiya aur shawwaal k 
maheene mein mere saath sohbat ki (yaani rukhsati hui) aur Rasool Allah 
Sallallahu Alaihi Wa Sallam ki Azwaaj e Mutahharaat Razi Allahu Anha mein se 
kaun si mujhse zayada khush naseeb thi, raavi kehte hai k Hazrat Ayesha Razi 
Allahu Anha pasand karti thi k unke qabeeley ki aurato ki shaadi shawwaal mein hi 
ho. (Mukhtasar Sahih Muslim Hadees no. 822) 


BALOOGAT SE QABL BAITI KA NIKAH KARNA JAYEZ HAI 

BADI UMAR K AADMI KA CHOOTI UMAR KI AURAT SE YA CHOOTI UMAR K 
MARD KA BADI UMAR KI AURAT SE NIKAH KARNA JAYEZ HAI 

Hazrat Ayesha Razi Allahu Anha se riwayat hai k Nabi E Akram Sallallahu Alaihi Wa 
Sallam ne unse nikah kiya jab wo 7 baras ki thi aur sohbat ki jab wo 9 ki thi aur 
(rukhsati k waqt) unki gudya (doll) unke saath thi, jab Rasool E Akram Sallallahu 
Alaihi Wa Sallam ki wafaat hui us waqt wo 18 baras ki thi. (Sahih Muslim Kitabun 
Nikah) 

Wazahat: Yaad Rahe Hazrat Ayesha Razi Allahu Anha se nikah k waqt Rasool E 
Akram Sallallahu Alaihi Wa Sallam ki umar mubarak 54 baras thi, aur jab Aapne 
Hazrat e Khadeeja Razi Allahu Anha se nikah kiya to aapki umar 25 saal aur Hazrat 
e Khadeeja Razi Allahu Anha ki umar 40 saal thi. (Ibne Hishaam jild 1 safa no. 189- 
190) 


NIKAH MEIN MAMNOO (NA-JAYEZ) UMOOR 

JIS AURAT KO NIKAH KA PAIGHAAM DIYA GAYA AUR USNE USE QUBOOL KAR 
LIYA HO TO USE KISI DOOSRE SHAKS KI TARAF SE NIKAH KA PAIGHAAM 
BHIJWAANA MANA HAI 


Hazrat Abu Hurairah Razi Allahu Anhu kehte hai Rasool Allah Sallallahu Alaihi Wa 
Sallam ne farmaya "Koi shaks apne bhai ki farookht shudah cheez par apni cheez 
na baichey aur koi shaks aesi aurat ko nikah ka paighaam na bhejey jise kisi 
doosre shaks ne nikah ka paighaam bheja ho aur usne use qubool kar liya ho". 
(Sahih Sunan Tirmizi Hadees no. 906) 


HALAT E AHRAAM MEIN NIKAH KARNA YA NIKAH KARWAANA YA NIKAH KA 
PAIGHAAM BHIJWAANA MANA HAI 


Hazrat Usman bin Affaan Razi Allahu Anhu kehte hai Rasool Allah Sallallahu Alaihi 
Wa Sallam ne farmaya "Muhrim nikah kare na nikah karwaya jaye aur na hi nikah 
ka paighaam bhejey". (Mukhtasar Sahih Muslim Hadees no. 814) 

NIKAH SE MUTALLIQ DUWAYE 

NIKAH K BAAD ZOJAIN KO YE DUA DENI CHAHIYE 

Hazrat Abu Hurairah Razi Allahu Anhu se riwayat hai k Nabi E Akram Sallallahu 
Alaihi Wa Sallam nikah karne wale aadmi ko in alfaaz se dua dete 
"BAARAKALLAHU LAKA WA BAARIK ALAIKUMA WA JAMA'A BAINAKUMA FI 
KHAIR" Tarjuma: "Allah tujhe aur turn dono ko barkat ata farmaye aur tumhare 
darmiyaan bhalaayi par ittefaaq paida farmaye". (Sahih Sunan abu Dawood 
Hadees no. 1866) 


PEHLI MULAQAAT PAR SHOHAR KO BEEWI K UYE DARJ ZAIL DUA MAANGNI 
CHAHIYE 


Hazrat Abdullah bin Umar Razi Allahu Anhu se riwayat hai k Nabi E Akram 
Sallallahu Alaihi Wa Sallam ne farmaya "Jab turn mein se koi aadmi aurat se nikah 
kare ya gulaam khareedey to yu dua kare "ALLAHU MM A AS'ALUKA KHAIRAHA 
WA KHAIRA MAA JABALTAHA ALAIHI WA AOUZUBIKA MIN SHARRIHA WA 
SHARRI MA JABALTAHA ALAIH" Tarjuma "Ae Allah! mein tujhse is (aurat) ki 
bhalayi ka sawal karta hu aur jis tabiyat par is (aurat) ko paida kiya gaya hai uski 
bhalayi ka sawal karta hu aur tujhse panah maangta hu is (aurat) k sharr se aur jis 
tabiyat par usko paida kiya gaya hai uske sharr se". (Sahih Sunan abu Dawood 
Hadees no. 1892) 


39 


NIKAH K MASA'IL 


HAMBISTARI K AADAAB 

HAMBISTARI SE QABL DARJ ZAIL DUA PADHNI MASNOON HAI 

Hazrat Abdullah bin Abbas Razi Allahu Anhu se riwayat hai k Rasool Allah 
Sallallahu Alaihi Wa Sallam ne farmaya "Jab turn loogo mein se koi apni beewi k 
paas aane ka iraadah kare to yuh kahe "BISMILLAHI ALLAHUMMA JANNIB’NASH 
SHAITAANA WA JANNI'BISSH SHAITAANA MA RAZAQTANA" Tarjuma: "Allah k 
naam se ya Allah! hame shaitaan se door rakh aur us cheez se bhi shaitaan ko 
door rakh jo tu humey ata farmaye pas agar hambistari k doraan miya beewi ki 
qismat mein aulaad likhi hai to shaitaan use kabhi zarar nahi pahuncha sakega". 
(Mukhtasar Sahih Mulim Hadees no. 828) 


GUNAH SE BACHNE KI NIYAT SE BEEWI SE SOHBAT KARNA BAA'AS E AJR WA 
SAWAAB HAI 

Hazrat Abu Zarr Razi Allahu Anhu se riwayat hai k Sahaba E Kiraam Razi Allahu 
Anhum se baaz ne Nabi E Akram Sallallahu Alaihi Wa Sallam se daryaft farmaya 
"Ya Rasool Allah Sallallahu Alaihi Wa Sallam! jab hum mein se koi (apni beewi se 
hambistari kar k) shahwat poori karta hai to kya uske liye sawaab hai?" Aap 
Sallallahu Alaihi Wa Sallam ne farmaya "Batao, agar haraam tareeqey se shahwat 
poori kare to uspar gunah hoga ya nahi, unhone kaha "Hoga" Aap Sallallahu Alaihi 
Wa Sallam ne farmaya "Usi tarah jab wo halaal tareeqey se shahwat poori karta 
hai to uske liye sawaab hai". (Mukhtasar Sahih Muslim Hadees no. 545) 


DOBAARA SOHBAT KARNE SE QABL WUZU KARNA MUSTAHAB HAI 

Hazrat Abu Saeed Khudri Razi Allahu Anhu kehte hai Rasool Allah Sallallahu Alaihi 
Wa Sallam ne farmaya "Jab turn mein se koi apni beewi k paas sohbat karne k liye 

aaye aur dobaara sohbat karna chahey, to use wuzu kar lena chahiye". 
(Mukhtasar Sahih Muslim Hadees no. 164) 


JUMA Kl RAAT SOHBAT KARNA MUSTAHAB HAI 

Hazrat Aos bin Aos Razi Allahu Anhu kehte hai Rasool Allah Sallallahu Alaihi Wa 
Sallam ne farmaya "Jo shaks juma k din gusal kare aur (beewi se sohbat kar k use 
bhi) gusal karaaye, (juma padhne k liye) jaldi (masjid mein) aye aur khutba k shuru 
mein shareek ho, khateeb k qareeb baithey, khutba gaur se sune aur khamoosh 
baitha rahe to use (masjid mein jaane aur aane wale) har qadam k badle mein ek 
saal k roozey aur ek saal k qayaam k barabar sawaab milta hai". (Sahih Sunan 
Tirmizi Hadees no. 410) 

BACCHE KO DOODH PILAANE K ARSA MEIN BEEWI SE HAMBISTARI KARNA JAYEZ 
HAI 

Hazrat Juzaamah binte Wahab Razi Allahu Anha kehti hai mein loogo ki mojoodigi 
mein Rasool Allah Sallallahu Alaihi Wa Sallam ki khidmat mein hazir hui Aap 
Sallallahu Alaihi Wa Sallam ne farmaya "Mene iraadah kiya tha k loogo ko geela 
(doraan e raza’at jima karne) se mana kardu, lekin mene dekha k Roam aur Faaras 
(Persia) k loog geela karte hai aur unki aulaad ko koi zarar nahi pahunchta (to 
mene mana karne ka iraadah tark karwaya)". (Mukhtasar Sahih Muslim Hadees 
no. 835) 


BEEWI SE DIN K WAQT HAMBISTARI KARNA JAYEZ HAI 

Hazrat Abu Hurairah Razi Allahu Anhu se riwayat hai k Nabi E Akram Sallallahu 
Alaihi Wa Sallam ne farmaya "Aurat k liye jayez nahi k apne shohar ki mojoodgi 

mein uski ijazat k bagair (nafli) rooza rakkhey". (Mukhtasar Sahih Bukhari Hadees 
no. 1860) 


BEEWI SE AGLI YA PICHLI SIMT SE QUBL MEIN SOHBAT KARNA JAYEZ HAI 

Hazrat ibne Munkadar Rahimahullah ne Hazrat Jabir Razi Alla hu Anhu ko kehte 
hue suna hai k yahoodi kehte hai jab aadmi apni beewi ki pichli simt se jima kare 
to baccha bhainga paida hota hai is par ye aayat nazil hui "Tumhari auratey 
tumhari khaitiya hai apni khaitiyo mein jese chaaho aao (Surah Baqarah Surah no. 
2 Ayat no. 223)". (Mukhtasar Sahih Muslim Hadees no. 929) 


GUSL E JANBAT SE PEHLE SOONA HO TO WUZU KAR LENA MUSTAHAB HAI 

Hazrat Ayesha Razi Allahu Anha farmati hai k jab Nabi E Akram Sallallahu Alaihi 
Wa Sallam halat e janabat mein soona chahte to apni sharmgaah dho kar namaz 
ki tarah wuzu farmate aur soo jaatey. (Sahih Bukhari Kitabul Gusl) 


TABEE ZARURAT K TAHAT AZAL KI RUKHSAT HAI WARNA NAHI 

Hazrat Akaasa Razi Allahu Anhu ki behan Hazrat Juzaamah binte Wahab Razi 
Allahu Anha kehti hai mein Rasool Allah Sallallahu Alaihi Wa Sallam ki khidmat 
mein hazir hui loog mojood they unhone azal k baare mein sawaal kiya to Rasool 
Allah Sallallahu Alaihi Wa Sallam ne farmaya "Ye (bacche ko) khufya zindah 
dargoor karna hai". (Mukhtasar Sahih Muslim Hadees no. 835) 

Hazrat Abu Saeed Khudri Razi Allahu Anhu kehte hai Rasool Allah Sallallahu Alaihi 
Wa Sallam k saamne azal ka zikr kiya gaya to Aap Sallallahu Alaihi Wa Sallam ne 
farmaya "Loog aesa kyu karte hai?" Aap Sallallahu Alaihi Wa Sallam ne ye nahi 
farmaya "Loog aesa na kare". (Sahih Muslim Kitabun Nikah) 

Wazahat: Beewi se sohbat karte hue anzaal (mani nikalne) se pehle alag ho jaana 
azal kehlaata hai. 


DORAAN E HAIZ YA DORAAN E NIFAAS SOHBAT KARNA MANA HAI 

Hazrat Abu Hurairah Razi Allahu Anhu se riwayat hai k Nabi E Akram Sallallahu 
Alaihi Wa Sallam ne farmaya "Jo shaks haiza se sohbat kare ya aurat ki dubr mein 
jima kare ya najoomi k paas aaye usne Muhammad Sallallahu Alaihi Wa Sallam par 
nazil kardah taleemaat ka inkaar kiya". (Sahih Sunan Tirmizi Hadees no. 116) 


HAIZ YA NIFAAS KHATAM HONE K BAAD LEKIN GUSAL KARNE SE PEHLE SOHBAT 
KARNA MANA HAI 

Hazrat Abdullah bin Umar Razi Allahu Anhu se riwayat hai k Nabi E Akram 
Sallallahu Alaihi Wa Sallam ne farmaya "(Haiz ya nifaas wali aurat k) khoon ka rang 
jab surkh ho to (jima karne ka kaffaarah) ek dinaar sona (gold) hai aur agar khoon 
ka rang zard ho (yaani khoon aana ruk chuka ho lekin abhi gusl na kiya ho) to (jima 
karne ka kaffaarah) nisf dinaar sona (gold) hai". (Sahih Sunan Tirmizi Hadees no. 
118) 

Wazahat: Ek dinaar ka wazan chaar gram hota hai yaani chaar gram sona (gold), 
nisf yaani 2 gram sona (gold). 


BEEWI SE DUBR (PAAKHANEY WALI JAGAH) MEIN SOHBAT KARNA MANA HAI 

Hazrat Abu Hurairah Razi Allahu Anhu kehte hai Rasool Allah Sallallahu Alaihi Wa 
Sallam ne farmaya "Jo shaks apni beewi k paas aye aur uski dubr (paakhaney wali 
jagah) mein sohbat kare wo mal'oon hai". (Mishkaatul Masabeeh Hadees no. 
3193) 

Hazrat Abdullah bin Abbas Razi Allahu Anhu kehte hai Rasool Allah Sallallahu 
Alaihi Wa Sallam ne farmaya "Allah ta’ala us aadmi ki taraf nazar e rahmat nahi 
farmaata jo (apni shahwat poori karne k liye) mard k paas aye ya aurat k saath 
dubr (paakhaney wali jagah) mein sohbat kare". (Sahih Sunan Tirmizi Hadees no. 
930 ) 

SHOHAR BEEWI KO HAMBISTARI K LIYE BULAYE TO BEEWI KO SHARI UZR K 
BAGAIR INKAAR NAHI KARNA CHAHIYE 

Hazrat Abu Hurairah Razi Allahu Anhu se riwayat hai k Rasool Allah Sallallahu 
Alaihi Wa Sallam ne farmaya "Us zaat ki qasam jiske haath mein meri jaan hai jab 
koi shaks apni beewi ko apne bistar par bulaye aur beewi inkaar kare to wo zaat jo 
aasmaano mein hai naraaz rehti hai hatta k uska shohar us’se raazi ho jaye". 
(Sahih Muslim Kitabun Nikah) 


GUSL E JANABAT KA MASNOON TAREEQA DARJ E ZAIL HAI 

Hazrat Ayesha Razi Allahu Anha se riwayat hai k jab Rasool Allah Sallallahu Alaihi 
Wa Sallam gusl e janabat farmate to pehle apne dono haatho ko dhootey phir 
daaye (right) haath se baaye (left) haath par paani daal kar sharmgaah dhootey 
phir wuzu farmate jis tarah namaz k liye wuzu farmate uske baad haatho ki 
ungliyo se sar k baalo ki jadoo ko paani se tar karte teen lap paani sar mein daalte 
aur phir saare badan par paani bahaate (aakhir mein ek dafa) phir dono paao 
dhootey. (Sahih Muslim Kitabul Haiz) 

NIKAH SAANI K MASA’IL 

BAIK WAQT ZAYADAH SE ZAYADAH CHAAR BEEWIYA RAKHNE Kl IJAZAT HAI 

CHAAR BEEWIYO Kl IJAZAT ADAL K SAATH MASHROOT HAI, ADL KARNA KISI 
WAJAH SE MUMKIN NA HO TO PHIR SIRF EK BEEWI RAKHNE Kl IJAZAT HAI 

"Aur agar turn yateemo k saath be-insaafi karne se darte ho to jo aurate tumko 
pasand aaye unme se do do, teen teen ya chaar chaar se nikah karo lekin agar 
tumhe andeesha ho k unke saath adal na kar sakogey to phir ek hi beewi karo ya 
un loondiyo par qana’at karo jo tumhare qabzey mein aati hai ye zayada qareeb 
hai is baat k k turn na-insaafi na karo". (Surah Nisa Surah no. 4 Ayat no. 3) 


KUWARI AURAT K SAATH DOOSRA NIKAH KIYA HO TO USKE SAATH MUSALSAL 
SAAT DIN RAAT REHNE Kl IJAZAT HAI USKE BAAD DONO Kl MUSAAVI BAARI 
MUQARRAR KARNI CHAHIYE 

BAIWAH AURAT SE DOOSRA NIKAH KIYA HO TO USKE PAAS MUSALSAL TEEN 
DIN RAAT REHNE Kl IJAZAT HAI USKE BAAD DONO Kl MUSAAVI BAARI 
MUQARRAR KARNI CHAHIYE 


Hazrat Anas Razi Allahu Anhu farmate hai sunnat ye hai k jab aadmi baiwah se 
nikah karne k baad (uski mojoodgi mein) kuwari se nikah kare to kuwari k paas 
musalsal saat din-raat rehne aur phir baari muqarrar kare aur jab kuwari k hote 
hue doosra nikah baiwah se kare to uske paas musalsal teen din-raat qayaam kare 
aur phir baari muqarrar kare. (Sahih Bukhari Kitabun Nikah) 

APNI SOOKAN KO JALAANE K LIYE KOI AESI BAAT KEHNA JO KHILAAF E 
HAQEEQAT HO JAYEZ NAHI 

Hazrat Asma binte Abi Bakr Razi Allahu Anha se riwayat hai k ek aurat Rasool Allah 
Sallallahu Alaihi Wa Sallam ki khidmat mein hazir hui aur arz kiya "Meri ek sookan 
hai agar mein uska dil jalaane k liye jhoot moot kahu k mere khawind ne mujhe 
fala fala chezey di hai to kya mujh par gunah hoga?" Aap Sallallahu Alaihi Wa 
Sallam ne irshad farmaya "Jo shaks aesi cheezey milne ka daawa kare jo darr 
haqeeqat use nahi mili wo jhoot ka libaas oudhne wala hai". (Sahih Bukhari 
Kitabun Nikah) 


AGAR EK BEEWI BAAHAMI IFHAAM WA TAFHEEM KI KHATIR AZ KHUD APNA KOI 
HAQQ SHOHAR KO MAAF KARNA CHAHEY TO KAR SAKTI HAI 

Hazrat Ayesha Razi Allahu Anha se riwayat hai k Hazrat Soodah binte Zaama Razi 
Allahu Anha ne apni baari ka din Hazrat Ayesha Razi Allahu Anha ko hiba kar diya 
tha chunanchey Nabi E Akram Sallallahu Alaihi Wa Sallam hazrat Ayesha Razi 
Allahu Anha k paas Hazrat Ayesha Razi Allahu Anha aur Hazrat Soodah Razi Allahu 
Anha dono ki baari ka din qayaam farmaate. (Sahih Bukhari Kitabun Nikah) 


MUSAVIYAANA HUQOOQ WALE MUAMALEY MEIN KISI EK BEEWI K HAQQ MEIN 
FAISLA KARNA MUSHKIL HO TO TAMAAM BEEWIYO KI RAZAMANDI SE BA- 
ZARIYA QURA FAISLA KARNA CHAHIYE 


Hazrat Ayesha Razi Allahu Anha se riwayat hai k Nabi E Akram Sallallahu Alaihi Wa 
Sallam jab safar ka iraadah farmate to apni beewiyo k darmiyaan (kisi ek ko saath 
le jaane k liye) qura daalte. (Sahih Bukhari Kitabun Nikah) 

KISI EK BEEWI K SAATH ZAYADA MUHABBAT HONA QABIL E MAZAMMAT NAHI 
JAB TAK TAMAAM BEEWIYO K BAAQI HUQOOQ (MASALAN REHNA SEHNA, 
KHANA, PEHAN'NA, KHARCH DENA, MUQARRARAH BAARI PAR QAYAAM 
KARNA WAGAIRAH) MUSAVIYAANA TAREEQEY SE ADA KARTE RAHE 


Hazrat Umar Razi Allahu Anhu se riwayat hai k wo (apni baiti aur Ummul 
Momineen) Hazrat Hafsa Razi Allahu Anha k paas aaye aur farmaya "Ae meri baiti! 
is khatoon (yaani Hazrat Ayesha Razi Allahu Anha) k baare mein bhool mein na 
rehna jise apne husn wa jamaal aur Rasool E Akram Sallallahu Alaihi Wa Sallam ki 
muhabbat parfakhar hai". (Sahih Bukhari Kitabun Nikah) 


NIKAH SAANI K LIYE PEHLI BEEWI SE IJAZAT LENA SUNNAT SE SABIT NAHI. 


HARAAM RISHTEY 

HARAAM RISHTEY DO TARAH K HAI (1) MUSTAQIL HARAAM RISHTEY, (2) AARZI 
HARAAM RISHTEY 


MUSTAQIL HARAAM RISHTEY 


MUSTAQIL HARAAM RISHTO K ASBAAB TEEN HAI (1) NASB (KHOONI TALLUQ), 
(2) MUSAHIRAT (SUSRAALI TALLUQ), (3) RAZA’AT (DOODH PILANA) 

NASBI (KHOONI TALLUQ K BAA'AS) HARAAM HONE WALE RISHTEY SAAT HAI, 
MUSAHIRAT (SHADI K BAA'AS) HARAAM HONE WALE RISHTEY BHI SAAT HAI 


Hazrat Abdullah bin Abbas Razi Allahu Anhu farmate hai nasb ki wajah se saat 
rishtey haraam hai aur sahar (susraal) ki wajah se bhi saat rishtey haraam hai phir 

Aap Sallallahu Alaihi Wa Sallam ne ye aayat tilawat farmayi "Haraam ki gayi turn 
par maayen....aakhir tak". (Sahih Bukhari Kitabun Nikah) 


MAA (BASHAMOOL DAADI WA NAANI SAGI HO YA SOTELI) BAITI (BASHAMOOL 
POOTI WA NAWASI) BEHAN (SAGI HO YA SOTELI) PHOOPI (SAGI HO YA SOTELI) 
KHALA (SAGI HO YA SOTELI) BHATIJI (SAGI HO YA SOTELI) BHANJI (SAGI HO YA 
SOTELI) SE NIKAH KARNA HARAAM HAI 

BAAP, DADA AUR NANA KI MANKOOHA, BEEWI KI MAAN, DAADI AUR NAANI, 
MADKHOOLA BEEWI KI PEHLE SHOHAR SE BAITO, HAQEEQI BAITO, POOTEY AUR 
NAWASEY KI BEEWI SE NIKAH HARAAM HAI 

DOODH PILANE WALI AURAT (RAZA'I MAAN) AUR USKI BAITI (RAZA'I BEHAN) 
(BASHAMOOL RAZA'I BEHAN KI BAITI) SE NIKAH HARAAM HAI 


"Haram ki gayi turn per tumhari maayen aur tumhari ladkiya tumhari behne 
tumhari phoopiya aur tumhari khalaaye aur bhai ki ladkiya aur behan ki ladkiya 
aur tumhari woh maayen jinhone tumhe doodh pilaya ho aur tumhari doodh 
sharik behney aur tumhari saas aur tumhari woh parwarish kerdah ladkiya jo 
tumhari godd mein hain tumhari unn aurto se jin se turn dakhool ker chukay ho 
haan agar tumne unse jamaa na kiya ho to turn oer koi gunah nahi aur tumhare 
salbi sagey beton ki biwiya aur tumhara do behno ka jama kerna haan jo guzar 
chuka so guzar chuka yaqeenan Allah Ta'ala bakshne wala meharban hai." (Surah 
Nisa Surah no. 4 Ayat no. 23) 

DOODH PILANE SE WESE HI HARAAM RISHTEY QAYEM HO JAATE HAI JESE 
WILADAT SE QAYEM HOTE HAI LIHAZA JO RISHTEY WILADAT K BAAD HARAAM 
HAI WAHI RISHTEY RAZA'I K BAAD BHI HARAAM HAI 


Hazrat Ayesha Razi Allahu Anha kehti hai k Rasool Allah Sallallahu Alaihi Wa 
Sallam ne farmaya "Jo rishta wiladat se haraam hota hai wahi raza'at (doodh 
pilane) se haraam hota hai". (Mukhtasar Sahih Muslim Hadees no. 874) 

Wazahat: Makhzoorah hadees shareef ki roshni mein da rj e zail rishte haraam hai. 
1. Raza'i maa, 2. Raza'i baiti, 3. Raza'i behan. 4. Raza'i phoopi, 5. Raza'i bhatiji, 6. 
Raza'i bhanji. 


KAM AZ KAM PAANCH MARTABA PISTAAN CHOOSNE SE RAZA'AT SABIT HOTI 
HAI, US SE KAM HO TO RAZA'AT SAABIT NAHI HOTI 

Hazrat Ayesha Razi Allahu Anha farmati hai quran majeed mein (hurmat raza'at se 
pehle) das baar (pistaan) choosne ka hukm nazil hua (jo baad mein mansookh ho 
gaya) phir paanch martaba choosne ka hukm nazil hua (iski qara'at mansookh ho 
gayi lekin hukm baaqi hai). (Sahih Muslim Kitabur Razaa) 

Hazrat Ayesha Razi Allahu Anha se riwayat hai k Nabi E Akram Sallallahu Alaihi Wa 
Sallam ne farmaya "Ek baar do baar doodh choosne se hurmat sabit nahi hoti". 
(Sahih Sunan Tirmizi Hadees no. 919) 

Wazahat: Yaad rahe k baccha pistaan muh mein lekar choosta aur pistaan se muh 
hata kar waqfa karna ek martaba shumaar hota hai is tarah waqfey waqfey se 
paanch martaba doodh peene se hurmat sabit hogi, ek martaba peene se hurmat 
sabit nahi hoti. 

DO SAAL Kl UMAR TAK DOODH PEENE SE HURMAT RAZA'AT SABIT HOTI HAI 
USKE BAAD NAHI 

Hazrat Ummey Salma Razi Allahu Anha kehti hai Rasool Allah Sallallahu Alaihi Wa 
Sallam ne farmaya "Jab tak baccha itna doodh na peeye jo aanto ko bhar de 
raza'at sabit nahi hoti usi tarah jab tak baccha doodh chudaane se pehle pehle 
doodh na piye raza'at sabit nahi hoti". (Sahih Sunan Ibne Maja Hadees no. 921) 

Wazahat: Raza'at se sirf doodh peene wale aadmi par nikah haraam hota hai 
doodh peene wale ka bhai doodh pilane wali ya uski maa ya uski baiti se nikah kar 
sakta hai, isi tarah doodh peene wale ki behan doodh pilane wali aurat k 
khandaan ya uske baap ya uske baite se nikah kar sakti hai. 


AARZI HARAAM RISHTEY 


BEEWI Kl HAQEEQI (YA SOTELI) BEHAN KO EK NIKAH MEIN JAMA KARNA MANA 
HAI 

Hazrat Zahaak bin Fairooz Dailmi Rahimahullah apne baap se bayan karte hai k 
unka baap Nabi E Akram Sallallahu Alaihi Wa Sallam ki khidmat mein hazir hua aur 
arz kiya "Ya Rasool Allah Sallallahu Alaihi Wa Sallam! mein islam laya hu aur mere 
nikah mein do behne hai" Aap Sallallahu Alaihi Wa Sallam ne irshad farmaya 
"Dono mein se ek jo chahte ho pasand karlo aur doosri ko talaaq de do". (Sahih 
Sunan Abu Dawood Hadees no. 1587) 

Wazahat: Behan ki wafaat ya talaaq k baad doosri behan se nikah karna jayez hai. 

BEEWI AUR USKI PHOOPI YA KHALA KO EK NIKAH MEIN JAMA KARNA MANA 
HAI 

Hazrat Jabir Razi Allahu Anhu kehte hai k "Rasool Allah Sallallahu Alaihi Wa Sallam 
ne aurat ki phoopi aur khala ko ek nikah mein jama karne se mana farmaya hai". 
(Sahih Bukhari Kitabun Nikah) 

Wazahat: Bhateeji ya bhanji ki wafaat ya talaaq k baad uski phoopi ya khala se 
nikah karna jayez hai. 


MANKOOHA AURAT SE NIKAH KARNA HARAAM HAI 

Wazahat: 1 . "Aur wo auratey bhi turn par haraam hai jo kisi doosre k nikah mein 
ho magar wo jo tumhari milkiyat mein aa jaye Allah ta’ala ne ye ahkaam turn par 
farz kar diye hai jiski paabandi karna turn par lazim hai mazkoora aurato k alawa 
jitni bhi aurate hai unhe apne amwaal (yaani mehar) k zariye hasil karna tumhare 
liye halaal kar diya gaya hai ba-shart k nikah mein unko mehfooz kar, na ye k 
aazaad shahoot rani karne lago". (Surah Nisa Surah no. 4 Ayat no. 24) 

2 . Mankooha aurat ko talaaq ho jaye to iddat guzaarne k baad us’se nikah jayez 
hai. 


IDDAT K DORAAN MUTALLAQA YA BAIWAH SE NIKAH KARNA HARAAM HAI 

Wazahat: 1 . "Aur turn mein se jo loog mar jaye unke piche agar unki beewiya 
zinda ho to wo apne aapko 4 maah 10 din rookey rakkhey phir jab unki iddat poori 
ho jaye to apni zaat k muamaley mein maaroof tareeqey se jo kare turn par uska 
koi gunah nahi Allah turn sab k aamaal se bakhabar hai". (Surah Baqarah Surah no. 
2 Ayat no. 234) 

2 . Iddat guzaarne k baad mutallaqa ya baiwah se nikah jayez hai. 

TEEN TALAAQEY JUDA JUDA MAJLISO MEIN DENE K BAAD APNI MUTALLAQA 
BEEWI SE RUJU AUR DOBARA NIKAH KARNA HARAAM HAI 

Wazahat: 1 . "Jab turn apni aurato ko talaaq de khuko aur wo apni iddat poori kar 
le to phir wo unhe apne (pichle) khawindo se nikah karne se na rooko jab wo 
maaroof tareeqey se baa’hum munakihat par raazi ho tumhe naseehat ki jaati hai 
k aesi harkat hargiz na karna agar turn Allah aur rooz e aakhir par emaan rakhte 
ho, tumhare liye shaista aur pakeeza tareeqa yahi hai k us’se baaz raho Allah 
jaanta hai turn nahi jaante". (Surah Baqarah Surah no. 2 Ayat no. 232) 

2 . Mutallaqa khatoon kisi doosre aadmi se halala nahi sahih nikah karley aur wo 
aadmi az khud use talaaq de de ya mar jaye to phir mutallaqa khatoon iddat k 
baad dobara apne pehle shohar se nikah kar sakti hai. 


PAAK-DAAMAN MARD YA AURAT KA ZANIYA YA ZAANI MARD SE NIKAH 
HARAAM HAI 

Wazahat: 1 . "Badkaar auratey badkaar mardo k liye hai aur badkaar mard 
badkaar aurato k liye hai". (Surah Noor Surah no. 24 Ayat no. 26) 

2 . Zaniya aurat ya zaani mard tayeb ho jaye to us se paak-daaman mard ya paak- 
daaman aurat ka nikah jayez hai. 

3 . zaniya aurat ko tayeb hone k baad iddat guzaane ka intezaar karna zaroori hai. 


MOMIN MARD YA AURAT KA MUSHRIK AURAT YA MARD SE NIKAH KARNA 
HARAAM HAI 

Wazahat: 1 . "Turn mushrik aurato se hargiz nikah na karna jab tak wo emaan na le 
aye ek momin loondi mushrik aurat se behtar hai agarchey tumhe bahut pasand 
ho aur apni aurato k nikah mushrik mardo se kabhi na karna jab tak wo emaan na 
le aye ek momin gulaam, musrik mard se behtar hai agarchey wo tumhe bahut 

pasand ho ye loog tumhe aag ki taraf bulaate hai aur Allah ta’ala apne azan se 
tumko jannat aur magfirat ki taraf bulaata hai Allah ta’ala apne ahkaam wazey 
taur par loogo k saamne baya karta hai toqey hai k wo sabaq hasil karenge aur 
naseehat qubool karenge". (Surah Baqarah Surah no. 2 Ayat no. 221) 

2. Mushrik aurat ya mard tayeb ho jaye to unka baahami nikah karna jayez ho 
jayega 


MUH BOOLE BAITEY SE DAA'IMI YA AARZI HURMAT SABIT NAHI HOTI 

Wazahat: 1 . "Phir jab Zaid Razi Alla hu Anhu us se (yaani Zainab Razi Allahu Anha 
se) apni hajat poori kar chuka to humne us (mutallaqa khatoon) ka nikah tumse kr 
diya takey momino par apne muh boole baito ki beewiyo k muamaley mein koi 
tangi na rahe jabke wo unse apni ijazat poori kar chuke ho aur Allah ka hukm to 
poora hona hi tha". (Surah Ahzaab Surah no. 33 Ayat no. 37) 


NIKAH K MUTAFARRIQ MASA'IL 

AMAL QAUM E LOUT KARNE YA KARWANE WALE DONO KO QATAL KARNE YA 
SANGSAAR KARNE KA HUKM HAI 

Hazrat Abdullah bin Abbas Razi Allahu Anhu se riwayat hai k Rasool Allah 
Sallallahu Alaihi Wa Sallam ne farmaya "Jis shaks ko amal qaum e lout mein 
mubtala pao use aur amal qaum e lout karne aur karwaane wale dono ko qatal 
kardo". (Sahih Sunan Ibne Maja Hadees no. 2075) 

Hazrat Abu Hurairah Razi Allahu Anhu Nabi E Akram Sallallahu Alaihi Wa Sallam se 
amal qaum e lout mein mubtala shaks k baare mein riwayat karte hai k faa'al aur 
mafool dono ko sangsaar kardo (yaani) sabko sangsaar kardo. (Sahih Sunan Ibne 
Maja Hadees no. 2076) 


53 


NIKAH K MASA'IL 


Wazahat: Qaum e lout mein mard aurat se faida na utha kar mard mard se faida 
uthaya karte they. 


MIYA BEEWI KA BAA'HAMI TALLUQ (NIKAH) MAUT SE KHATAM NAHI HOTA 

NAIK MARD AUR NAIK AURAT JANNAT MEIN BHI EK DOOSRE K MIYA BEEWI 
HONGE 

Hazrat Ayesha Razi Allahu Anha se riwayat hai k Rasool Allah Sallallahu Alaihi Wa 
Sallam ne (Hazrat Ayesha Razi Allahu Anha se) farmaya "Kya turn is baat par raazi 
nahi k turn dunya aur aakhirat (dono jagah) meri beewi raho?" Hazrat Ayesha Razi 
Allahu Anha ne arz kiya "Kyu nahi!" Aap Sallallahu Alaihi Wa Sallam ne irshad 
farmaya "Turn dunya aur aakhirat mein meri beewi ho". (Mustadrak E Haakim, 
Silsila Ahadees E Saheeya Hadees no. 1142) 


ZAANI AUR ZAANIYA K HAN PAIDA HONE WALI AULAAD MAA BAAP K GUNAH 
SE BARI-UZ-ZIMMA HAI 

Hazrat Ayesha Razi Allahu Anha se riwayat hai k Rasool Allah Sallallahu Alaihi Wa 
Sallam ne farmaya "Zina k nateejey mein paida hone wali aulaad par apne maa 
baap k gunaho ka koi wabaal nahi". (Mustadrak E Haakim, Sahih Jamey Sageer 
Hadees no. 5282) 


BEEWI KO WALIDAYN Kl MULAQAAT YA KHIDMAT SE ROOKNA MANA HAI 

Hazrat Asma Razi Allahu Anha se riwayat hai k meri mushrika maa quraish aur 
Nabi Sallallahu Alaihi Wa Sallam k darmiyaan sulah (yaani sulah hudaibiyah) k 
zamaney mein (madeena) aayi uska baap (yaani mera naana) bhi saath tha mene 
Rasool Allah Sallallahu Alaihi Wa Sallam se pucha "Meri maa ayi hai aur use islam 

se sakht nafrat hai (uske saath kya salook karu?) Aap Sallallahu Alaihi Wa Sallam 
ne irshad farmaya "Apni maa se sila rehmi karo". (Sahih Bukhari Kitabul Abad) 


JAANTEY BOOJHTEY APNI WALDIYAT HAQEEQI BAAP Kl BAJAAYE KISI DOOSRE Kl 
TARAF MANSOOB KARNE WALE PAR JANNAT HARAAM HAI 

Hazrat Saab bin Abi Waqaas Razi Allahu Anhu kehte hai mene Nabi E Akram 
Sallallahu Alaihi Wa Sallam ko farmate hue suna hai "Jisne jaantey boojhtey apni 
nisbat apne baap k alawah kisi doosre ki taraf ki us par jannat haraam hai". 
(Mukhtasar Sahih Bukhari Hadees no. 2157) 


HASB NASB PAR FAKHAR KARNA YA TAA’AN KARNA DONO MANA HAI 

Hazrat Salman Razi Allahu Anhu kehte hai Rasool Allah Sallallahu Alaihi Wa Sallam 
ne farmaya "Teen baatey jahiliyat ki hai: 

1. Hasb par farkhar karna 

2 . (Apne ya kisi doosre k) nasb par taa'an karna 

3 . (Mayyat par) nooha karna." (Tabraani, Sahih Jamey Sageer Hadees no. 3050) 


APNI BEEWI, BAITI, BEHAN YA BAHU WAGAIRAH KO KISI GAIR MAHRAM K 
SAATH QABIL E AETRAAZ HALAT MEIN DEKH KAR QATAL KARNA MANA HAI 

Hazrat Abu Hurairah Razi Allahu Anhu kehte hai Hazrat Saad bin Ubadah Razi 
Allahu Anhu ne arz kiya "Ya Rasool Allah Sallallahu Alaihi Wa Sallam! agar mein 
apni beewi ko kisi gair mard k saath (na-jayez halat mein) dekhu to kya us waqt 
tak use kuch na kahu jab tak chaar gawah na lau, Aap Sallallahu Alaihi Wa Sallam 
ne irshad farmaya "Han" Hazrat Saad Razi Allahu Anhu kehne lage "hargiz nahi, us 
zaat ki qasam jisne aapko haqq k saath bheja hai mein to gawah laane se pehle hi 

use fauran qatal kar dunga" Rasool Allah Sa lla lla hu Alaihi Wa Sallam ne farmaya 
"Loogo! suno tumhara sardaar kya keh raha hai wo (yaani Saad Razi Allahu Anhu) 
waqey gairat-mand hai lekin mein us’se zayada gairat-mand hu aur Allah mujhse 
zayada gairat-mand hai (yaani qatal karna jayez nahi balkey us’se mazeed fitna 
fasaad badhega lihaza qatal na karo)". (Sahih Muslim Kitabul La’aan) 


BEEWI K KIRDAAR PAR BILA WAJAH SHAK KARNA MANA HAI 

Hazrat Abu Hurairah Razi Allahu Anhu se riwayat hai k ek daihaati Nabi E Akram 
Sallallahu Alaihi Wa Sallam ki khidmat mein hazir hua aur arz kiya "Ya Rasool Allah 
Sallallahu Alaihi Wa Sallam! meri beewi ne kaaley rang ka baccha jana hai jis’se 
mene inkaar kar diya, Nabi E Akram Sallallahu Alaihi Wa Sallam ne us daihaati se 
daryaft kiya "kya tumhare paas ounth hai?" daihati ne arz kiya "han! Nabi E Akram 
Sallallahu Alaihi Wa Sallam ne daryaft kiya "uska rang kya hai?" daihati ne arz kiya 
"surkh" Nabi E Akram Sallallahu Alaihi Wa Sallam ne daryaft kiya "kya unme koi 
khaaksatri bhi hai?" daihati ne arz kiya "han!" Rasool Allah Sallallahu Alaihi Wa 
Sallam ne farmaya "wo kaha se aa gaya?" daihati ne arz kiya "shayad ounth ki 
uper wali nasal mein se koi ounth kaaley rang wala ho (yaani tumhara inkaar 
durust nahi)". (Sahih Muslim Kitabul Laa’an) 


ZINA K NATEEJEY MEIN PAIDA HONE WALA BACCHA BAAP KI WIRASAT NAHI 
PAATA NA BAAP BACCHEY KI WIRASAT PATA HAI 

Hazrat Umar bin Shuyeb apne baap se aur wo apne dada Razi Allahu Anhu se 
riwayat karte hai k Rasool Allah Sallallahu Alaihi Wa Sallam ne farmaya "jisne 
loondi ya aazaad se zina kiya aur us’se baccha hua to ye (baap) us bacchey ka 
waris na hoga na hi baccha baap ka waris banega". (Sahih Sunan Ibne Maja 
Hadees no. 2217) 

KUWAREY ZAANI AUR ZAANIYA Kl SAZA 100 KOODEY AUR EK SAAL Kl JILA 
WATNI HAI JAB K SHADI SHUDA ZAANI AUR ZAANIYA Kl SAZA 100 KOODEY AUR 
PATTHARO SE SANGSAAR KARNA HAI 

Hazrat Ubada bin Saamit Razi Allahu Anhu se riwayat hai k Rasool Allah Sallallahu 
Alaihi Wa Sallam ne farmaya "Loogo! mujhse masa'il seekh lo, loogo! mujhse 
masa'il seekh lo Allah ta'ala ne aurato k liye raah nikaal di hai kuwara mard kuwari 
aurat se zina kare to uske liye 100 koodey aur ek saal tak jila watni ki saza hai aur 
agar shadi shuda mard shadi shuda aurat se zina kare to unke liye 100 koodey aur 
sangsaar karne ki saza hai". (Sahih Muslim Kitabul Laa'an) 

Wazahat: 1. Surah Nisa mein Allah ta'ala ne zaaniya ki saza ye muqarrar farmayi 
thi k use maut tak ghar mein qaid kar diya jaye aur saath irshad farmaya tha k us 
hukm par us waqt tak amal karo jab tak Allah ta'ala unke liye koi doosri raah nahi 
nikaalta (Surah Nisa Surah no. 4 Ayat no. 15) Hadees shareef mein Allah ta'ala k isi 
irshad e mubarak ki taraf isharah hai k ab Allah ta'ala ne aurato k baare mein ye 
raah nikaali hai yaani ye hukm nazil farmaya hai. 

2. Shadi shuda zaani aur zaaniya ki saza ka inhasaar adalat par hai wo chahey to 
dono sazaye de sakti hai koodey bhi aur sangsaar karna bhi chahey to sirf ek hi 
saza ko kaafi samjhey yaani sangsaar karna. (Wallahu Aalam bis Sawaab) 

